hotchpotch/miracl-hf-unified huggingface dataset:
মোঁ ব্লঁ
মঁ ব্লঁ () আল্পস পর্বতমালা ও পশ্চিম ইয়োরোপের সর্বোচ্চ পর্বত। সমুদ্রতল থেকে এর শীর্ষ বিন্দুর উচ্চতা ৪৮০৮ মিটার। আক্ষরিক অর্থে মঁ ব্লঁ অর্থ হলো ‘শুভ্র পর্বত’।
আল্পস পর্বতমালার অংশ মঁ ব্লঁ পর্বতটি ইতালির আওস্তা উপত্যকা এবং ফ্রান্স-এর ওত-সাভোয়া এলাকার মধ্যবর্তী অঞ্চলে অবস্থিত। পর্বতশীর্ষটি ঠিক কোন্‌ দেশের চৌহদ্দিতে অবস্থিত তা নিয়ে এখনো বাদানুবাদ চলছে। ফ্রান্স ও ইতালি উভয়েই এটিকে নিজ-নিজ দেশের অন্তর্গত বলে দাবী করে। ১৮৬১ খ্রিস্টাব্দে ফ্রান্স ও সার্দিনিয়া রাজ্যের মধ্যে এক আলোচনায় পর্বতটির শীর্ষবিন্দুতে দেশ দুইটির সীমানা নির্ধারিত হয়।
মঁ ব্লঁ’র কাছে অবস্থিত সবচেয়ে পরিচিত দুইটি শহর হচ্ছে ইতালির আওস্তা উপত্যকার কুরমাইয়োর এবং ফ্রান্সের ওত-সাভোয়া এলাকার শামোনিখ। শামোনিখেই প্রথম শীতকালীন অলিম্পিক্‌সের আসর বসে। মঁ ব্লঁ-র তলদেশ দিয়ে ১৯৫৭ ও ১৯৬৫ খ্রিস্টাব্দের মধ্যে এই দুই শহরের মধ্যে সংযোগ স্থাপনকারী ১১.৬ কিলোমিটার দীর্ঘ মঁ ব্লঁ টানেল খোঁড়া হয়।
মঁ ব্লঁ ও তার আশেপাশের পর্বতগুলি পর্বতারোহন এবং স্কি করার এলাকা হিসেবে জনপ্রিয়। এছাড়াও সুইজার‌্যলাণ্ড ভ্রমণকারীদের জন্য মঁ ব্লঁ একটি অপরিহার্য পর্যটন কেন্দ্র।
আম্মিয়ানুস মারকেল্লিনুস
আম্মিয়ানুস মারকেল্লিনুস খ্রিষ্টীয় তৃতীয় শতকের রোমান ঐতিহাসিক।
ইয়োহান ক্রিস্টফ আডেলুং
ইয়োহান ক্রিস্টফ আডেলুং (জার্মান ভাষায়: Johann Christoph Adelung) (৮ আগস্ট, ১৭৩২ – সেপ্টেম্বর ১০, ১৮০৬) একজন জার্মান ব্যাকরণবিদ ও ভাষাবিজ্ঞানী। তিনি জার্মান ভাষার অভিধান "গ্রামাটিশ-ক্রিটিশেস ভ্যোর্টারবুখ ডের হোখডয়চেন মুন্ডার্ট" (Grammatisch-kritisches Wörterbuch der hochdeutschen Mundart অর্থাৎ "উচ্চ জার্মান ভাষার বাচনশৈলীর বৈয়াকরণিক-সমালোচনা অভিধান")-এর প্রণেতা।
আডেলুং ১৭৩২ সালের ৮ই আগস্ট পশ্চিম পোমেরানিয়ার ষ্পান্টেকো শহরে জন্মগ্রহণ করেন। তিনি মাগডেবুর্গের আংকলাম ও বের্গে মঠ বিদ্যালয়ে এবং পরে হালে বিশ্ববিদ্যালয়ে পড়াশোনা করেন। ১৭৫৯ সালে তিনি এরফুর্ট শহরে উচ্চবিদ্যালয় বা গুমনাজিউমে অধ্যাপক হিসেবে নিয়োগ পান। কিন্তু দুই বছর পর অধ্যাপনা ত্যাগ করেন এবং লাইপ্তসিশ শহরে বসবাস শুরু করেন। সেখানে তিনি ভাষাতত্ত্ব নিয়ে গবেষণা করেন। ১৭৮৭ সালে ড্রেসডেনে জাখসেন নির্বাচনী এলাকার প্রধান গ্রন্থাগারিক হিসেবে নিয়োগ লাভ করেন। মৃত্যুর পূর্ব পর্যন্ত তিনি সেখানেই কর্মে নিয়োজিত ছিলেন।
আডেলুংয়ের লেখনীর পরিমাণ অনেক। জার্মান ব্যাকরণ, অভিধান, ও শৈলীর উপর তাঁর উন্নতমানের কাজের মাধ্যমে তিনি জার্মান বানানবিধির সংস্কার, বাগধারার উত্‌কর্ষসাধন, ও জার্মান ভাষার আদর্শ বা মান রূপ নির্ধারণে গুরুত্বপূর্ণ ভূমিকা পালন করেন। তার জার্মান ভাষার অভিধান "গ্রামাটিশ-ক্রিটিশেস ভ্যোর্টারবুখ ডের হোখডয়চেন মুন্ডার্ট" (Grammatisch-kritisches Wörterbuch der hochdeutschen Mundart অর্থাৎ "উচ্চ জার্মান ভাষার বাচনশৈলীর বৈয়াকরণিক-সমালোচনা অভিধান") (১৭৭৪-১৭৮৬) তার গবেষণার একটি বড় অংশ জুড়ে রয়েছে।
ইয়াকপ গ্রিমের পূর্ব পর্যন্ত কেউ জার্মান ভাষার জন্য এতো পরিমাণ অবদান রাখতে পারে নি। তার মৃত্যুর কিছুদিন আগে "মিথ্রিডাটেস্, ওডার আলগেমাইনে ষ্প্রাখেনকুন্ডে" (১৮০৬) প্রকাশিত হয়। এই কাজের ইঙ্গিত প্রেরণা লাভ করেন ১৫৫৫ সালের কনরাড ফন গেসনারের একই নামের একটি প্রকাশনা থেকে, কিন্তু আডেলুংয়ের কাজ আরও বিস্তৃত ছিল। দুর্ভাগ্যবশত তার কাজ তিনি সম্পন্ন করে যেতে পারেন নি। তার মৃত্যুর পরপরই প্রকাশিত এই বইয়ের প্রথম খন্ডে এশিয়াটিক ভাষা নিয়ে এবং বাকি দুটি খন্ড ইয়োহান সেভেরিন ফাটার (১৭৭১-১৮২৬)-এর তত্ত্বাবধানে সম্পন্ন হয়। আডেলুং-এর প্রকাশিত অসংখ্য বইয়ের মধ্যে উল্লেখযোগ্য কিছু বই হল: দিরেক্তোরিয়ুম দিপ্লোমাতিকুম (মেইসেন, ১৮০২); "ডয়চে ষ্প্রাখলেরে ফ্যুর শুলেন" (বার্লিন, ১৭৮১); এবং পাক্ষিক "মাগাত্সি‌ন ফুর ডি ডয়চে ষ্প্রাখে" (১৭৯২-১৭৮৪)।
ইয়োহান গটফ্রিট হের্ডার
ইয়োহান গটফ্রিট হের্ডার (২৫ আগস্ট, ১৭৪৪ - ডিসেম্বর ১৮, ১৮০৩) একজন জার্মান দার্শনিক, ধর্মতত্ত্ববিদ, কবি ও সাহিত্য সমালোচক। তিনি আলোকিত যুগের একজন অন্যতম চিন্তাবিদ।
হের্ডার ২৫ আগস্ট, ১৭৪৪ তৎকালীন প্রুসিয়া রাজ্যের মোরাঙ্গানে (বর্তমান মোরা, পোল্যান্ড) জন্মগ্রহণ করেন। দরিদ্র পরিবারে তিনি বেড়ে ওঠেন। তার পাঠ গ্রহণ শুরু হয় তার বাবার বাইবেল ও গীতিকবিতা দিয়ে। ১৭৬২ সালের ১৭ বছর বয়সে তিনি কনিগ্‌সবার্গ বিশ্ববিদ্যালয়ে ভর্তি হন। সেখানে তিনি ইমানুয়েল কান্টের ছাত্র ছিলেন।
ব্র্যাক বিশ্ববিদ্যালয়
ব্র্যাক ইউনিভার্সিটি (BRAC University) (প্রতিষ্ঠা ২০০১ সাল) বাংলাদেশের একটি বেসরকারী বিশ্ববিদ্যালয়। এর নামকরণ করা হয়েছে ব্র্যাক BRAC (NGO) নামের বেসরকারী সাহায্য সংস্থার দ্বারা পরিচালিত একটি শিক্ষাপ্রতিষ্ঠান। বিশ্ববিদ্যালয়টি ২০০১ সালে প্রতিষ্ঠিত হয়। প্রতিষ্ঠালগ্ন থেকে প্রতিষ্ঠানটি উন্নত শিক্ষার মান বজায় রেখে বাংলাদেশের উচ্চশিক্ষায় বিশেষ ভূমিকা পালন করে আসছে।স্নাতকার্থীদের জন্য ব্র্যাক বিশ্ববিদ্যালয় একটি বাধ্যতামূলক ত্রৈমাসিক সেমিস্টাররের ব্যাবস্থা করেছে। এটি টার্ক নামে পরিচিত। এই আবাসিক সেমিস্টার ক্যাম্পাসটি সাভার, ঢাকায় অবস্থিত।
আলেকজান্ডার ফন হুমবোল্‌ড্‌ট্
আরেকজেন্ডার ফন হুমবোল্‌ড্‌ট্‌ ১৭৬৯ সালের ১৪ সেপ্টেম্বর জার্মানীর বার্লিন শহরে জন্মগ্রহণ করেন।
Le voyage aux régions equinoxiales du Nouveau Continent, fait en 1799–1804, par Alexandre de Humboldt et Aimé Bonpland (Paris, 1807, etc.), consisted of thirty folio and quarto volumes, and comprised a considerable number of subordinate but important works. Among these may be enumeratedভূগোলিক দশন,পদ্ধতি, একক গবেষণা ও প্রকাশনা কলা থেকে বিজ্ঞান বিষয়ে রুপান্তরিত করেন।
পদ্ধতি গত দিক থেকে ভোল্টের অবদান অনেক।
নিয়ন্ত্রণ ধারনা পক্ষে যুক্তি দেন।
তিনি ৪০টি বই লিখেন।
বণনামূলক থেকে বিশ্লেষন মুলক রুপান্তরিত করেন।
Portal
Sources
Misc
ফ্রিড্‌রিশ ফন শ্লেগেল
ফ্রিড্‌রিশ ফন শ্লেগেল () (১০ই মার্চ, ১৭৭২—১২ই জানুয়ারি, ১৮২৯) জার্মান কবি, সমালোচক ও পণ্ডিত।
শ্লেগেলের অন্যতম ভাষাতাত্ত্বিক রচনা "Über die Sprache und Weisheit der Indier" ("উবার ডি শ্‌প্রাখ উন্ড ভাইসহাইট ডের ইন্ডিয়ার" বা "ভারতের ভাষা ও বিজ্ঞতা প্রসঙ্গে") (১৮০৮)।
আউগুস্ট ভিলহেল্ম ফন শ্লেগেল
আউগুস্ট ভিলহেল্ম ফন শ্লেগেল (৮ সেপ্টেম্বর, ১৭৬৭ – ১২ মে, ১৮৪৫) জার্মান কবি, অনুবাদক ও সমালোচক। তিনি উইলিয়াম শেকসপিয়ারের রচনাগুলো অনুবাদ করেন, এবং এতে শেকসপিয়রের কাজগুলো জার্মান ধ্রুপদে পরিণত হয়। এছাড়া তিনি ইউরোপ মহাদেশের প্রথম সংস্কৃত ভাষার অধ্যাপক এবং "ভগবত গীতা"র প্রথম অনুবাদক।
আউগুস্ট ভিলহেল্ম ১৭৬৭ সালের ৮ই সেপ্টেম্বর হানোফারে জন্মগ্রহণ করেন। ১৮১২ সালের পর তার নামের সাথে ফন শ্লেগেল যুক্ত হয়। তার পিতা ইয়োহান আডলফ শ্লেগেল ছিলেন একজন লুথেরান পুরোহিত। আউগুস্ট হানোফার জিমনেসিয়ামে পড়াশুনা করেন এবং পরে গ্যটিঙেন বিশ্ববিদ্যালয় থেকে ডিগ্রি অর্জন করেন।
ইয়াকপ গ্রিম
ইয়াকপ গ্রিম () (৪ জানুয়ারি, ১৭৮৫ - ২০ সেপ্টেম্বর, ১৮৬৩) জার্মান ভাষাতাত্ত্বিক, আইনজ্ঞ ও পুরাণবেত্তা। তিনি ভাষাবিজ্ঞানে "গ্রিমের রীতি"র জন্য প্রসিদ্ধ। তাঁর ভাই ভিলহেল্ম গ্রিম গ্রিম ভাতৃদ্বয়ের একজন এবং "গ্রিম ভাইদের রূপকথা"র সহ-লেখক।
ইয়াকপ ১৭৮৫ সালের ৪ জানুয়ারি হেসেন-কাসেলে জন্মগ্রহণ করেন। তাঁর পিতা ফিলিপ গ্রিম ছিলেন একজন আইনজীবী। তিনি ইয়াকপের ছেলেবেলায় মারা যান। ১৭৯৮ সালে তাকে এবং তাঁর ছোটভাই ভিলহেল্ম গ্রিমকে কাসেলের একটি সরকারি স্কুলে ভর্তি করা হয়। ১৮০২ সালে তিনি মার্বুর্গ বিশ্ববিদ্যালয়ে আইন বিভাগে ভর্তি হন। পরের বছর তাঁর ছোট ভাইও একই বিশ্ববিদ্যালয়ে ভর্তি হন।
১৮০৮ সালে তার মায়ের মৃত্যুর পর তিনি কিং অফ ভেস্ট্‌ফালিয়ার জেরোম বোনাপার্টে গ্রন্থাগারের তত্ত্বাবধায়ক হিসেবে নিয়োগ লাভ করেন। তখন হেসেন-কাসেল নেপোলিয়ন বোনাপার্ট এর নিয়ন্ত্রণে ছিল। বোনাপার্ট তাকে রাজ্যসভার নিরীক্ষক হিসেবে নিয়োগ দেন। অল্প সময়েই তাঁর বেতন ২০০০ থেকে ৪০০০ ফ্রাঁ হয়। বোনাপার্ট বিতাড়িত হওয়ার পর এবং নির্বাচক হিসেবে পুনঃপ্রতিষ্ঠিত হওয়ার পর ইয়াকপ ১৮১৩ সালে রাষ্ট্রদূত হিসেবে নিয়োগপ্রাপ্ত হন। ১৮১৪ সালে তাকে বইয়ের ক্ষতিপূরণ আদায়ের লক্ষ্যে ফ্রান্সে পাঠানো হয়। তিনি ১৮১৪ থেকে ১৮১৫ সালে ভিয়েনার কংগ্রেসে রাষ্ট্রদূত হিসেবে অংশগ্রহণ করেন। ভিয়েনা থেকে ফেরার পর তাকে পুনরায় প্যারিসে পাঠানো হয় বইয়ের ক্ষতিপূরণ আদায় নিশ্চিত করতে। ইতিমধ্যে তাঁর ভাই ভিলহেল্ম কাসেল গ্রন্থাগারে নিয়োগ পান এবং ১৮১৬ সালে ইয়াকপকে ফল্কেলের অধীনে দ্বিতীয় গ্রন্থাগারিক হিসেবে নিয়োগ দেওয়া হয়। ১৮২৮ সালে ফল্কেলের মৃত্যুর পর দুই ভাই প্রথম ও দ্বিতীয় গ্রন্থাগারিক পদে নিয়োগ লাভের আশা করলেও পরে বই সংরক্ষণকারী রোমেলকে প্রথম স্থান দেওয়া হলে তারা অসন্তুষ্ট হন। ফলে তারা পরের বছর গটিঙেনে এ চলে যান। সেখানে ইয়াকপ অধ্যাপক ও গ্রন্থাগারিক পদে নিয়োগ পান এবং ভিলহেল্ম তাঁর সহকারী হিসেবে নিয়োগ লাভ করেন।
ইয়াকপ গটিঙেন সেভেন নামে পরিচিত অন্যান্য পণ্ডিতদের সাথে যোগ দেন। তারা সম্মিলিতভাবে হানোভার রাজ্যের সংবিধান রদকরণে বিরুদ্ধে স্বাক্ষর করেন। ফলে তিনি ১৮৩৭ সালে তাঁর অধ্যাপনা হারান এবং হানোভার রাজ্য থেকে বিতাড়িত হন। সে এবং তাঁর ভাই কাসেলে ফিরে যান। তারা প্রুশিয়ার রাজার নিমন্ত্রণে বার্লিনে যাওয়ার পূর্বে ১৮৪০ সাল পর্যন্ত কাসেলেই থাকেন। সেখানে তারা দুজনেই অধ্যাপক এবং একাডেমি অফ সায়েন্সেসের নির্বাচিত সদস্য হিসেবে নিয়োগ লাভ করেন। পরবর্তীতে তিনি আমেরিকান একাডেমি অফ আর্টস অ্যান্ড সায়েন্সেস এর পররাষ্ট্র সম্মাননা সদস্য হিসেবেও নির্বাচিত হন।
ফ্রান্ৎস বপ
ফ্রান্‌ৎস বপ () (১৪ই সেপ্টেম্বর, ১৭৯১—২৩শে অক্টোবর, ১৮৬৭) একজন জার্মান ভাষাবিজ্ঞানী। তিনি ইন্দো-ইউরোপীয় ভাষাসমূহের তুলনামূলক গবেষণার একজন অগ্রপথিক ছিলেন। এ বিষয়ে তিনি বিপুল কাজ করেন।
বপ সংস্কৃত ভাষা শিক্ষার জন্য ১৮১২ সালে প্যারিসে যান এবং সেখানে দীর্ঘ ৫ বছর তিনি ভাষাটি অধ্যয়ন করেন। ১৮১৬ সালে তাঁর প্রথম বই প্রকাশিত হয়, যার শিরোনাম ছিল "Über das Conjugationssystem der Sanskritsprache in Vergleichung mit jenem der griechischen, lateinischen, persischen und germanischen Sprache" ("গ্রিক, লাতিন, পারসিক ও জার্মানীয় ভাষার সাথে সংস্কৃত ভাষার ক্রিয়ারূপ ব্যবস্থার তুলনা")। ১৮২৭ সালে তিনি তাঁর দ্বিতীয় বই প্রকাশ করেন, যার শিরোনাম ছিল "Ausführliches Lehrgebäude der Sanskritsprache" ("সংস্কৃত ভাষার কাঠামোর বিশদ বিবরণ")।
বপের সর্বপ্রধান গবেষণাকর্ম ছিল "Vergleichende Grammatik des Sanskrit, Zend, Griechischen, Lateinischen, Litthauischen, Altslawischen, Gotischen und Deutschen (সংস্কৃত, অবেস্তা, গ্রিক, লাতিন, লিথুয়ানীয়, প্রাচীন স্লাভোনীয়, গোথিক ও জার্মান ভাষার তুলনামূলক ব্যাকরণ)"। এটি তিনি প্রায় বিশ বছর ধরে ছয়টি খন্ডে প্রকাশ করেন (১৮৩৩, ১৮৩৫, ১৮৪২, ১৮৪৭, ১৮৪৯, ১৮৫২)।
রাস্‌মুস রাস্ক
রাস্‌মুস রাস্ক () (নভেম্বর ২২, ১৭৮৭ - নভেম্বর ১৪, ১৮৩২) একজন ডেনীয় ভাষাতাত্ত্বিক ও পণ্ডিত। তিনি কয়েকটি ব্যাকরণ বই রচনা করেছেন এবং তুলনামূলক ধ্বনিতত্ত্ব ও রূপতত্ত্ব বা শব্দতত্ত্ব নিজে কাজ করেছেন। রাস্ক ভাষা শিক্ষার জন্য প্রথমে আইসল্যান্ড যান। সেখানে তিনি আইসল্যান্ডীয় ভাষায় তার প্রথম ব্যাকরণ বই রচনা করেন। পরে তিনি রাশিয়া, পার্সিয়া, ভারত ও সিলন (বর্তমান শ্রীলঙ্কা) ভ্রমণ করেন। তার মৃত্যুর কিছুদিন পূর্বে তিনি কোপেনহেগেন বিশ্ববিদ্যালয় এ প্রাচ্য ভাষার অধ্যাপক হিসেবে নিয়োগ লাভ করেন। রাস্ক মূলত তুলনামূলক ভাষাবিজ্ঞান এ তার অবদানের জন্য প্রসিদ্ধ, বিশেষ করে তার প্রাথমিক সূত্র যা পরে গ্রিম্‌স ল বা রাস্ক রুল নামে পরিচিত লাভ করে।
আউগুস্ট ফ্রিড্‌রিশ পট
আউগুস্ট ফ্রিড্‌রিশ পট () (১৪ই নভেম্বর, ১৮০২, নেটেলরেডে, হানোভার—৫ই জুলাই, ১৮৮৭, হালে) একজন প্রথম দিককার জার্মান ভাষাবিজ্ঞানী।
পট গ্যোটিঙেন বিশ্ববিদ্যালয়ে ধর্ম নিয়ে পড়াশোনা করার সময় তুলনামূলক ভাষাতত্ত্বে আগ্রহী হয়ে পড়েন। ১৯২৭ সালে তিনি ডক্টরেট অভিসন্দর্ভ সমাপ্ত করেন এবং বার্লিন বিশ্ববিদ্যালয়ে ফ্রান্‌ৎস বপের সাথে একত্রে গবেষণা করতে যান। বপ ছিলেন ইন্দো-ইউরোপীয় ভাষাবিজ্ঞানের একজন প্রধান অগ্রগামী ব্যক্তিত্ব। পট ১৮৩০ সালে সাধারণ ভাষাবিজ্ঞানের একজন অবেতনভোগী প্রভাষক হিসেবে বার্লিনে কাজ শুরু করেন। ১৮৩৩ সালে তিনি হালে বিশ্ববিদ্যালয়ে অধ্যাপক হিসেবে যোগ দেন। এখানেই তিনি বাকী জীবন কাটিয়ে দেন। তিনি ইন্দো-ইউরোপীয় ভাষাগুলির মধ্যকার ধ্বনি সাদৃশ্য ও বৈসাদৃশ্যের উপর ভিত্তি করে শব্দের বুৎপত্তি নির্ণয়ের আধুনিক পদ্ধতি উদ্ভাবন করেন। এছাড়াও তিনি জিপসি জাতিদের মধ্যে প্রচলিত রোমানি ভাষার সবচেয়ে গুরুত্বপূর্ণ ভাষাবিদ হিসেবে পরিচিত ছিলেন।
রুডল্‌ফ ফন রাউমার
রুডল্‌ফ ফন রাউমার () (১৮১৫—১৮৭৬) একজন জার্মান ভাষাবিজ্ঞানী। তিনি এর্লাঙেন বিশ্ববিদ্যালয়ে পড়াশোনা করেন এবং আমৃত্যু সেখানেই শিক্ষকতা করেন। তিনি একাকী স্বভাবের ভাষাবিজ্ঞানী ছিলেন এবং ঐতিহ্যবাহী ব্যাকরণবিদ ও আধুনিক ভাষাবিজ্ঞানীদের মধ্যে সংঘটিত সমসাময়িক দ্বন্দ্বে তিনি সক্রিয় অংশ নেন নি। ফলে তাঁর রচনাবলি অবহেলার শিকার হয়। বর্তমানে তাঁকে উনিশ শতকের ঐতিহাসিক ভাষাবিজ্ঞানের গবেষণা পদ্ধতির অন্যতম অবদানকারী হিসেবে গণ্য করা হয়।
ফ্রিড্‌রিশ আউগুস্ট ভোল্‌ফ
ফ্রিড্‌রিশ আউগুস্ট ভোল্‌ফ (১৫ ফেব্রুয়ারি, ১৭৫৯ – ৮ আগস্ট, ১৮২৪) একজন জার্মান ভাষাতাত্ত্বিক ও সমালোচক। তাঁকে সাংস্কৃতিক ভাষাতত্ত্বের জনক বলে অভিহিত করা হয়।
ভোল্‌ফ ১৭৫৯ সালের ১৫ ফেব্রুয়ারি হাইনরদে জন্মগ্রহণ করেন। তাঁর পিতা ছিলেন একজন স্কুল শিক্ষক ও অরগ্যান বাদক। তিনি গ্রামার স্কুলে লাতিন ও গ্রিক ভাষা শিখেন, পাশাপাশি তিনি ফরাসি, ইতালীয়, স্পেনীয় ভাষা, ও সঙ্গীত শিখেন।
১৭৭৭ সালে স্বাধীনভাবে পাঠ গ্রহণে পর তিনি গটিঙেন বিশ্ববিদ্যালয়ে ভর্তি হন। কিংবদন্তি আছে, বিশ্ববিদ্যালয়ে সাংস্কৃতিক ভাষাতত্ত্ব বিভাগে কেউ না থাকা স্বত্বেও তিনি এই বিভাগেই ভর্তি হন।
১৭৭৯ থেকে ১৭৮৩ সাল পর্যন্ত তিনি ইলফ্রেড ও ওস্ট্রোডায় শিক্ষকতা করেন। ১৭৮৩ সালে তিনি প্লাতোর সিম্পোজিয়াম প্রকাশ করেন এবং এই প্রকাশনার জন্য তিনি প্রুশিয়ার হালে বিশ্ববিদ্যালয় থেকে সম্মাননা লাভ করেন।
১৮০৬ সালে হালের যুদ্ধের পর ভোল্‌ফের অধ্যাপনা শেষ হয়। তিনি বার্লিনে চলে যান। সেখানে তাঁর ভিল্‌হেল্ম ফন হুম্বোল্টের সহায়তা লাভ করেন। মার্সেই শহরে যাওয়ার পথে তিনি মারা যান এবং তাঁকে সেখানে সমাধিস্থ করা হয়।
আউগুস্ট শ্লাইখার
আউগুস্ট শ্লাইখার () (১৯শে ফেব্রুয়ারি, ১৮২১, মাইনিঙেন—৬ই ডিসেম্বর, ১৮৬১, ইয়েনা) একজন জার্মান ভাষাবিজ্ঞানী। তিনিই সম্ভবত প্রথম ভাষাবিজ্ঞানী যিনি ভাষাসমূহের উৎস ও বংশলতিকা প্রকাশ করার জন্য বৃক্ষচিত্রের আশ্রয় নেন। তিনি তুলনামূলক ভাষাবিচারের মাধ্যমে সমস্ত ইন্দো-ইউরোপীয় ভাষার আদি উৎসভাষা প্রত্ন ইন্দো-ইউরোপীয় ভাষা নির্মাণের চেষ্টা করেন।
ভিলহেল্ম শেরার
ভিলহেল্ম শেরার (২৬শে এপ্রিল, ১৮৪১- ৬ই আগস্ট, ১৮৮৬) একজন জার্মান ভাষাতাত্ত্বিক ও সাহিত্য-ইতিহাসবিদ ছিলেন।
হের্মান গ্রাসমান
হের্মান গ্যুন্টার গ্রাসমান () (১৫ই এপ্রিল, ১৮০৯—২৬শে সেপ্টেম্বর, ১৮৭৭) একজন জার্মান ভাষাবিজ্ঞানী, গণিতবিদ ও পদার্থবিজ্ঞানী। তিনি একজন বহুশাস্ত্রজ্ঞ ছিলেন। তিনি নব্যমানবতাবাদ ও প্রকাশনা শিল্পের সাথেও জড়িত ছিলেন।
গণিতের একটি অত্যন্ত গুরুত্বপূর্ণ শাখা রৈখিক বীজগণিত এককভাবে আবিষ্কারের জন্য গ্রাসমানকে অনেক গণিতবিদ মরণোত্তর স্বীকৃতি দিয়েছেন।
গ্রাসমান একাধিক বর্ণের আলো মিশে মানুষের চোখে কীভাবে মিশ্র বর্ণের আলো হিসেবে উপলব্ধ হবে, সে ব্যাপারে একটি বীজগণিতনির্ভর তত্ত্ব দেন। এই তত্ত্বটি বর্ণ বিজ্ঞানে গ্রাসমানের বিধিসমূহ হিসেবে সুপরিচিত।
গ্রাসমান কর্মজীবনের প্রথম পর্যায়ে গণিত নিয়ে অনেক মৌলক অবদান রাখলেও তৎকালীন গণিতবিদ সম্প্রদায় তাঁর কাজের মর্ম বুঝতে দেরী করে। তাঁর রচিত গণিতের মৌলিক বইগুলি তাঁর জীবদ্দশায় তেমন আদৃত হয়নি। ফলে শেষজীবনে গ্রাসমান গণিতে ধীরে ধীরে আগ্রহ হারিয়ে ঐতিহাসিক ভাষাবিজ্ঞান ও সংস্কৃত ভাষা সংক্রান্ত গবেষণার ব্যাপারে আগ্রহী হয়ে ওঠেন। তিনি জার্মান ভাষার ব্যাকরণের ওপরে বই লেখেন, জার্মান লোকগীতি সংগ্রহ করা শুরু করেন ও সংস্কৃত ভাষা শেখেন। তিনি ঋগ্বেদের জন্য প্রায় ২০০০ পৃষ্ঠা দীর্ঘ একটি সংস্কৃত-জার্মান অভিধান রচনা করেন এবং জার্মান ভাষায় সম্পূর্ণ ঋগ্বেদের অনুবাদ করেন, যার দৈর্ঘ্য ছিল ১০০০ পৃষ্ঠারও বেশি। শেষোক্ত দুই কাজের জন্য তিনি মার্কিন প্রাচ্যবিদ সমাজের (American Orientalists' Society "আমেরিকান ওরিয়েন্টালিস্টস সোসাইটি") সদস্যপদ লাভ করেন।
গ্রাসমান ইন্দো-ইউরোপীয় ভাষাসমূহের একটি ধ্বনিবিধি আবিষ্কার করেন, যার নাম দেওয়া হয় গ্রাসমানের বিধি। ট্যুবিঙেন বিশ্ববিদ্যালয় থেকে ১৮৭৬ সালে তাঁকে ভাষাতত্ত্বে সম্মানসূচক ডক্টরেট সনদ প্রদান করা হয়।
ইয়োহানেস শ্মি‌ট‌ (ভাষাবিজ্ঞানী)
ইয়োহানেস শ্মি‌ট‌ () (২৯শে জুলাই, ১৮৪৩—৪ঠা জুলাই, ১৯০১) একজন জার্মান ভাষাবিজ্ঞানী। তিনি ভাষার বিকাশের তরঙ্গ তত্ত্ব (জার্মান ভাষায় "Wellentheorie") আবিষ্কার করেন।
শ্মিট ব্রান্ডেনবুর্গ প্রদেশের প্রেন্‌ৎসলাউ শহরে জন্ম নেন। তিনি প্রখ্যাত ইন্দো-ইউরোপীয় শাস্ত্রজ্ঞ আউগুস্ট শ্লাইখারের কাছে সাংস্কৃতিক ভাষাতত্ত্ব অধ্যয়ন করেন। তিনি ইন্দো-ইউরোপীয় ভাষাসমূহের উপর, বিশেষ করে স্লাভীয় ভাষাসমূহের উপর বিশেষায়িত গবেষণা করেন। ১৮৬৫ সালে তিনি ডক্টরেট ডিগ্রী লাভ করেন এবং ১৮৬৬ সাল থেকে বার্লিনের একটি গ্যুমনাজিউম (gymnasium)-এ শিক্ষক হিসেবে পড়াতে থাকেন।
১৮৬৮ সালে বন বিশ্ববিদ্যালয় তাঁকে জার্মান ও স্লাভীয় ভাষাসমূহের অধ্যাপক হিসেবে কাজ করার অণুরোধ করে। বন থেকে ১৮৭২ সালে তিনি প্রকাশ করেন "ডি ফের্ভান্টশাফট্‌স্‌ভের্হেল্টনিসে ডের ইন্ডোগের্মানিশেন ষ্প্রাখেন" ("Die Verwandtschaftsverhältnisse der indogermanischen Sprachen", "ইন্দো-জার্মানীয় ভাষাগুলির সম্পর্ক")। এই বইতেই তিনি তাঁর বিখ্যাত তরঙ্গতত্ত্ব প্রথম উপস্থাপন করেন। এই তত্ত্ব অনুসারে কোন ভাষার নতুন বৈশিষ্ট্যগুলি একটি কেন্দ্রীয় বিন্দু থেকে দুর্বল থেকে দুর্বলতর সমকেন্দ্রিক বৃত্তের আকারে ছড়িয়ে পড়ে, ঠিক যেমন পানিতে পাথর ফেললে যে ঢেউয়ের সৃষ্টি হয়। এভাবে বিসদৃশ ভাষাসমূহের মধ্যে সম্পর্ক স্থাপন করা সম্ভব। তিনি এই তত্ত্বটি ১৮৭০-এর নব্যব্যাকরণবিদদের ধ্বনিবিধিগুলির বিরুদ্ধে উপস্থাপন করেছিলেন।
১৮৭৩ থেকে ১৮৭৬ সাল পর্যন্ত শ্মিট অস্ট্রিয়ার গ্রাৎস বিশ্ববিদ্যালয়ে সাংস্কৃতিক ভাষাতত্ত্বের অধ্যাপক ছিলেন। ১৮৭৬ সালে তিনি বার্লিনে ফিরে আসেন এবং সেখানে হুম্বোল্ট বিশ্ববিদ্যালয়ে অধ্যাপনা করেন। তিনি বার্লিনেই ৫৭ বছর বয়সে মারা যান।
কার্ল ব্রুগমান
কার্ল ব্রুগ্‌মান () (১৬ই মার্চ, ১৮৪৯—২৯শে জুন, ১৯১৯) একজন জার্মান ভাষাবিজ্ঞানী। তিনি কর্মজীবনের অধিকাংশ সময় লাইপ্‌ৎসিশ বিশ্ববিদ্যালয়ে সংস্কৃত ভাষা ও তুলনামূলক ভাষাতত্ত্বের অধ্যাপক ছিলেন।
আউগুস্ট লেসকিন
আউগুস্ট লেসকিন () (৮ই জুলাই, ১৮৪০—২০শে সেপ্টেম্বর, ১৯১৬) একজন জার্মান ভাষাবিজ্ঞানী। তিনি ইন্দো-ইউরোপীয় ভাষাসমূহ এবং বিশেষত স্লাভীয় ভাষাসমূহের উপর গবেষণা করেন।
লেসকিন ১৮৬০ থেকে ১৮৬৪ সাল পর্যন্ত কিল ও লাইপ্‌ৎসিশে সাংস্কৃতিক ভাষাতত্ত্ব নিয়ে পড়াশোনা করেন। ১৮৬৪ থেকে ১৮৬৬ সাল পর্যন্ত তিনি লাইপ্‌ৎসিশ টোমাস স্কুলে লাতিন ও গ্রিক ভাষা পড়ান। ১৮৬৬ সালে তিনি ইয়েনা বিশ্ববিদ্যালয়ে আউগুস্ট শ্লাইখারের সাথে ইন্দো-ইউরোপীয় ভাষাসমূহের তুলনামূলক ভাষাবিজ্ঞানের উপর কাজ শুরু করেন। ১৮৬৭ সালে তিনি গ্যোটিঙেন বিশ্ববিদ্যালয়ে শিক্ষকতা করতে চলে যান। ১৮৬৮ সালে ইয়েনাতে তুলনামূলক সাংস্কৃতিক ভাষাতত্ত্ব ও সংস্কৃতের সহযোগী অধ্যাপক হিসেবে নিয়োগদান করা হয়। ১৮৭০ সাল থেকে তিনি লাইপ্‌ৎসিশ বিশ্ববিদ্যালয়ে স্লাভীয় ভাষাতত্ত্বের খণ্ডকালীন অধ্যাপক হিসেবে কাজ শুরু করেন। ১৮৭৬ সালে তাঁকে সেখানে স্থায়ী অধ্যাপক পদে চাকরি দেয়া হয়।
লেসকিন নব্যব্যাকরণবিদদের অন্যতম প্রতিষ্ঠাতা সদস্য ছিলেন। তিনি দক্ষিণ স্লাভীয় ভাষাসমূহ এবং প্রাচীন গির্জা স্লাভোনীয় ভাষাসমূহ ছাড়াও লিথুয়ানীয় ভাষার উপরেও গবেষণা করেন।
বের্টোল্ড ডেলব্রুক
বের্টোল্ড ডেলব্রুক () (২৬শে জুলাই, ১৮৪২—৩রা জানুয়ারি, ১৯২২) একজন জার্মান ভাষাবিজ্ঞানী। তিনি ইন্দো-ইউরোপীয় ভাষাসমূহের তুলনামূলক বাক্যতত্ত্বের উপর গবেষণা করেন।
ডেলব্রুক ১৮৭০ থেকে ১৯১২ সাল পর্যন্ত ইয়েনা বিশ্ববিদ্যালয়ে সংস্কৃত ভাষা ও তুলনামূলক ভাষাবিজ্ঞানের অধ্যাপক ছিলেন। তাঁর শ্রেষ্ঠ কাজ বাক্যতত্ত্বের উপর লেখা তিন খণ্ডের "গ্রুন্ডরিস ডের ভের্গলাইখেন গ্রামাটিক ডের ইন্ডোগের্মানিশেন শ্‌প্রাখেন" (Grundriss der vergleichenden Grammatik der indogermanischen Sprachen ইন্দো-জার্মানীয় ভাষাসমূহের তুলনামূলক ব্যাকরণের রূপরেখা), যা ১৮৯৩ থেকে ১৯০০ সালের ভেতরে প্রকাশিত হয়।
হের্মান পাউল
হের্মান অটো টেওডোর পাউল () (৭ই আগস্ট, ১৮৪৬, সাল্‌বকে—২৯শে ডিসেম্বর, ১৯২১, মিউনিখ) একজন জার্মান ভাষাবিজ্ঞানী ও অভিধানকার। তিনি ব্রাইসগাউয়ের ফ্রাইবুর্গ বিশ্ববিদ্যালয়ের জার্মান ভাষা ও সাহিত্যের অধ্যাপক ছিলেন। তিনি একজন নব্যব্যাকরণবিদ ভাষাবিজ্ঞানীও ছিলেন।
ফ্রিড্‌রিশ ক্লুগে
ফ্রিড্‌রিশ ক্লুগে () (২১ জুন, ১৮৫৬—২১ মে, ১৯২৬) একজন জার্মান ভাষাবিজ্ঞানী ও শিক্ষাবিদ। তিনি জার্মান ভাষার ক্লুগে ভাষাতত্ত্ব অভিধানের (Etymologisches Wörterbuch der deutschen Sprache) জন্য সর্বাধিক পরিচিত। অভিধানটি ১৮৮৩ সালে প্রথম প্রকাশিত হয়।
ক্লুগে ১৯৫৬ সালে জার্মানির কলোগ্নেতে জন্মগ্রহণ করেন। তিনি লিপজিগ বিশ্ববিদ্যালয়, স্ট্রাসবার্গ বিশ্ববিদ্যালয় ও আলবার্ট লুড্‌ভিগস্‌ ইউনিভার্সিটি অফ ফ্রিবার্গ-এ তুলনামূলক ভাষাবিজ্ঞান, দ্রুপদী ভাষাতত্ত্ব ও আধুনিক ভাষাতত্ত্ব বিষয়ে পড়াশুনা করেন। বিশ্ববিদ্যালয়ে ছাত্রাবস্থায় লিপজিগে তার শিক্ষক ছিলেন অগাস্ট লেস্কিন, জর্জ কার্টিয়াস, ফ্রিড্‌রিশ কার্ল থিওদর জার্ঙ্ক, ও রুডলফ হিল্ডব্র্যান্ড এবং স্ট্রাসবার্গে হেইনরিশ হাবস্‌মান, বার্নহার্ড তেন ব্রিঙ্ক ও এরিশ স্মিড্‌ত।
১৮৮০ সালে ক্লুগে স্ট্রাসবার্গ বিশ্ববিদ্যালয়ের ইংরেজি ও জার্মান ভাষাতত্ত্ব বিষয়ের শিক্ষক হিসেবে যোগদান করেন। ১৮৮৪ সালে জার্মান ভাষাতত্ত্ব বিষয়ের সহকারী প্রভাষক হিসেবে জেনা বিশ্ববিদ্যালয়-এ যোগ দেন এবং ১৮৮৬ সালে পূর্ণ প্রভাষক হন। ১৮৯৩ সালে হার্মান পলের উত্তরসূরী হিসেবে ফ্রিবার্গে জার্মান ভাষা ও সাহিত্যের অধ্যাপক পদে নিয়োগ লাভ করে।
ক্লুগে ২১ মে, ১৯২৬ সালে ফ্রিবার্গে মৃত্যুবরণ করেন।
ভিলহেল্ম ব্রাউনে
ভিলহেল্ম ব্রাউনে () (২০শে ফেব্রুয়ারি, ১৮৫০—১০ই নভেম্বর, ১৯২৬) একজন জার্মান ভাষাবিজ্ঞানী। তিনি জার্মানীয় ভাষাগুলির ইতিহাসের উপর গুরুত্বপূর্ণ রচনা প্রকাশ করেন।
ফের্দিনঁ দ্য সোস্যুর
ফের্দিনঁ দ্য সোস্যুর (ফরাসি Ferdinand de Saussure, আ-ধ্ব-ব [fɛʁdi'nɑ̃ də so'syʁ] ) (নভেম্বর ২৬, ১৮৫৭ – ফেব্রুয়ারি ২২, ১৯১৩) একজন বিখ্যাত সুইস ভাষাবিজ্ঞানী।
লিওনার্ড ব্লুমফিল্ড
লিওনার্ড ব্লুমফিল্ড (১৮৮৭-১৯৪৯) একজন মার্কিন ভাষাবিজ্ঞানী। এডওয়ার্ড সাপির-এর সাথে তিনি বিংশ শতাব্দীর সবচেয়ে প্রভাবশালী দুই মার্কিন ভাষাবিজ্ঞানীর একজন ছিলেন। তাঁর রচিত "Language" (১৯৩৩) গ্রন্থটি প্রকাশের পর প্রায় তিন দশক ধরে ভাষাবিজ্ঞানের আদর্শ পাঠ্যপুস্তক হিসেবে পরিগণিত হত। ব্লুমফিল্ড ও তাঁর খ্যাতিমান ছাত্রবৃন্দ বার্নার্ড ব্লক, জেলিগ হ্যারিস ও চার্লস হকেট মার্কিন সংগঠনবাদী ভাষাবিজ্ঞানের ধারা প্রতিষ্ঠা করেন। ১৯৬০-এর দশকে সঞ্জননী ব্যাকরণের আবির্ভাবের আগ পর্যন্ত এটিই ছিল ভাষাবিজ্ঞানের গবেষণার প্রধান ধারা।
ব্লুমফিল্ড ভাষার একটি সাধারণ ও অনুপুঙ্খ তত্ত্ব নির্মাণে আগ্রহী ছিলেন। ১৯১৪ সালে ভাষা নিয়ে তাঁর প্রথম গ্রন্থে তিনি ভিলহেল্ম ভুন্টের ধারণাগত কাঠামোর অভ্যন্তরে থেকে ভাষার তত্ত্ব নির্মাণের প্রয়াস নেন। কিন্তু ১৯২০-এর দশকে তিনি ঐ কাঠামোটি বর্জন করে ভাষাবিজ্ঞানকে আচরণবাদের মূল কেন্দ্র হিসেবে প্রতিষ্ঠা করার চেষ্টা করেন। তিনি বক্তার মানসিক সংগঠনের অস্তিত্ত্ব সম্পূর্ণ উপেক্ষা করেন এবং বলেন যে মানুষের মুখের উচ্চারিত ভাষার বিভিন্ন ধ্বনি, শব্দ ও বাক্যের কাঠামো উদ্ঘাটনই ভাষাবিজ্ঞানের গবেষণার একমাত্র বিষয়। মনের সাথে ভাষার কোন সম্পর্ক নেই।
ব্লুমফিল্ড মনে করতেন যে সমস্ত ভাষিক সংগঠন নির্ণয় করার জন্য ধ্বনি ও অর্থকে সংযোজনকারী ক্ষুদ্রতম একক তথা রূপমূল পর্যায়ে বিশ্লেষণ শুরু করতে হয়। রূপমূল থেকে কিভাবে ধ্বনির ক্ষুদ্রতম একক ধ্বনিমূল এবং বৃহত্তর ভাষিক একক যেমন শব্দ, পদগুচ্ছ, বাক্য, ইত্যাদি নির্ণয় করা যায়, ব্লুমফিল্ড তা দেখান। ব্লুমফিল্ড রূপমূলতত্ত্ব ও বাক্যতত্ত্ব শাখায় সমৃদ্ধ তত্ত্ব নির্মাণ করতে সক্ষম হয়েছিলেন। তাঁর তত্ত্বগুলি প্রায় অবিকৃতভাবেই পরবর্তীকালে সঞ্জননী ব্যাকরণে গৃহীত হয়। রূপমূলতত্ত্বে ব্লুমফিল্ড বিভিন্ন ধরনের ধ্বনিতাত্ত্বিক পরিবর্তনের উপর সচেতনভাবে মনোযোগ দেন, যার ফলশ্রুতিতে আধুনিক রূপধ্বনিমূলতত্ত্ব প্রতিষ্ঠা হয়। বাক্যতত্ত্বে ব্লুমফিল্ড উপাদান কাঠামো (constituent structure)-এর তত্ত্বের ভিত্তি স্থাপন করেন।
চার্লস হকেট
চার্লস হকেট (জানুয়ারি ১৭, ১৯১৬ - নভেম্বর ৩, ২০০০) একজন মার্কিন ভাষাবিজ্ঞানী।
উইলিয়াম জোন্স (ভাষাতাত্ত্বিক)
উইলিয়াম জোন্স (১৭৪৬—১৭৯৪) একজন ইংরেজ ভাষাতাত্ত্বিক। তিনি ছিলেন অ্যাংলো-ওয়েলশ ভাষাতত্ত্ববিদ সুপ্রিম বাংলায় ফোর্ট উইলিয়াম বিচার বিভাগের কোর্টে একটি ছোট জজ, এবং প্রাচীন ভারতের একটি পণ্ডিত, বিশেষ করে ইউরোপীয় ও ভারতীয় ভাষার মধ্যে একটি সম্পর্কের অস্তিত্ব আবিস্কারে তার প্রস্তাবের জন্য তিনি পরিচিত, পরে যেটি ইন্দো-ইউরোপীয় ভাষা নামে পরিচিত হয়। তিনি, হেনরি টমাস কোলব্রুক এবং নাথানিয়েল হ্যালহেড-এর সঙ্গে ১৭৮৪ সালে এশিয়াটিক সোসাইটি অব বেঙ্গল প্রতিষ্ঠিত করেন, এবং একটি জার্নাল এশিয়াটিক গবেষণা শুরু করেন।
ইভান স্যাগ
ইভান স্যাগ () একজন মার্কিন ভাষাবিজ্ঞানী। ১৯৪৯ সালে তিনি জন্মগ্রহণ করেন। ২০১৩ সালে মৃত্যুবরণ করেন। তিনি স্ট্যানফর্ড বিশ্ববিদ্যালয়ে অধ্যাপনা করতেন। তিনি বাক্যতত্ত্বের হেড-ড্রিভেন ফ্রেজ স্ট্রাকচার গ্রামার তত্ত্বের প্রবর্তক হিসেবে বিশেষ পরিচিত।
এডওয়ার্ড স্যাপির
এডওয়ার্ড সাপির (জানুয়ারি ২৬, ১৮৮৪ – ফেব্রুয়ারি ৪, ১৯৩৯) একজন জার্মান বংশোদ্ভুত মার্কিন নৃতাত্ত্বিক ও ভাষাবিজ্ঞানী। তিনি মার্কিন সাংগঠনিক ভাষাবিজ্ঞানের প্রধান। সাপির-হোর্ফ প্রকল্প নামে বহুল পরিচিত তত্ত্বের অন্যতম স্রষ্টা। ভাষাবিজ্ঞানের বেশ কয়েকটি ঘরানার এবং কয়েক প্রজন্মের ভাষাবিজ্ঞানীর ওপর প্রভাব বিস্তার করে মার্কিন ভাষাবিজ্ঞানের সবচেয়ে প্রভাবশালী আলোচিত ব্যক্তিত্বে পরিণত হয়েছেন।
সাপির পমেরেনিয়ার লরেনবার্গে এক গোঁড়া ইহুদি পরিবারে জন্ম গ্রহণ করেন। ঊনবিংশ শতাব্দীর শেষ দিকে তারঁ পরিবার মার্কিন যুক্তরাষ্ট্রের নিউ ইয়র্কে আভিবাসন করেন।
ভিল্‌হেল্ম ফন হুম্বোল্ট
ফ্রিডরিশ ভিল্‌হেল্ম ক্রিস্টিয়ান কার্ল ফের্ডিনান্ড ফন হুম্বোল্ট () (২২ জুন, ১৭৬৭—৮ এপ্রিল, ১৮৩৫), জার্মান দার্শনিক, ভাষাবিজ্ঞানী ও কূটনীতিক ছিলেন। তিনি বার্লিনের হুম্বোল্ট বিশ্ববিদ্যালয়ের প্রতিষ্ঠাতা, যা তাঁর ও তাঁর ভাই আলেকজান্ডার ফন হুম্বোল্টের নামানুসারের রাখা হয়। আলেকজান্ডার ছিলেন একজন ভূগোলবিদ, নিসর্গী, এবং আবিষ্কারক।
১৯৩৬ সালে প্রকাশিত "উবার ডি ফের্‌শিডেন্‌হাইট ডেস মেন্‌শ্লিশেন শ্‌প্রাখ্‌বাউয়েস‌" ("Über die Verschiedenheit des menschlichen Sprachbaues", ইংরেজিতে "On the Variety of Human Language Structure") তাঁর রচিত বিখ্যাত গ্রন্থ।
ভিল্‌হেল্ম ১৭৬৭ সালের ২২ জুন প্রুশিয়ার পোট্‌সডামে জন্মগ্রহণ করেন। ১৭৯১ সালের জুনে তিনি ক্যারোলিন ফন ডাচেরোডেনকে বিয়ে করেন। তাদের আট সন্তান, যার মধ্য গ্যাব্রিয়েলা ফন বিউলোসহ পাঁচজন প্রাপ্ত বয়স পর্যন্ত বেঁচে ছিল। তিনি ১৮৩৫ সালের ৮ এপ্রিল টেগেলে মৃত্যুবরণ করেন।
হুম্বোল্ট একজন দার্শনিক ছিলেন। তিনি ১৭৯১ থেকে ১৭৯২ সালে "দ্য লিমিট্‌স অফ স্টেট অ্যাকশন" রচনা করেন। বইটি তাঁর জীবদ্দশায় প্রকাশিত হয় নি। তারঁর মৃত্যুর পর ১৮৫০ সালে বইটি প্রকাশিত হয়। এটি আলোকিত যুগের একটি যুগান্তকারী বই। বইটি জন স্টুয়ার্ট মিলকে প্রভাবিত করে, যা মিলের প্রবন্ধ "অন লিবার্টি"তে হুম্বোল্টের চিন্তাসমূহ ইংরেজি ভাষায় পাওয়া যায়। হুম্বোল্টের রোমের বাড়িটি সংস্কৃতির কেন্দ্রবিন্দু হয়ে ওঠে এবং তা চালাতেন শার্লট হুম্বোল্ট।
জেরল্ড ক্যাট্‌জ
জেরল্ড জে. ক্যাট্‌জ (১৪ জুলাই ১৯৩২ - ৭ ফেব্রুয়ারি ২০০২) ছিলেন একজন মার্কিন ভাষাবিজ্ঞানী ও দার্শনিক।
ক্যাট্‌জ ১৯৩২ সালের ১৪ই জুলাই ওয়াশিংটন ডি. সি.তে জন্মগ্রহণ করেন। ১৯৬০ সালে প্রিন্সটন বিশ্ববিদ্যালয় থেকে দর্শন বিষয়ে পিএইচডি ডিগ্রি অর্জন করার পর তিনি ১৯৬১ সালে ম্যাসাচুসেট্‌স ইনস্টিটিউট অব টেকনোলজির ভাষাবিজ্ঞান বিভাগে গবেষণা সহকারী হিসেবে যোগ দেন। ১৯৬৩ সালে তিনি দর্শন বিভাগে সহকারী অধ্যাপক হিসেবে নিয়োগ পান। ১৯৭৫ সাল থেকে তার মৃত্যু পর্যন্ত তিনি নিউ ইয়র্কের সিটি বিশ্ববিদ্যালয়ের দর্শন ও ভাষাবিজ্ঞান বিভাগের অধ্যাপক ছিলেন।
পল পোস্টাল
পল পোস্টাল (জন্ম নভেম্বর ১০, ১৯৩৬) একজন মার্কিন ভাষাবিজ্ঞানী। তিনি নিউইয়র্ক বিশ্ববিদ্যালয়ে অধ্যাপনা করেন।
জেরি ফোডোর
জেরি অ্যালান ফোডোর (ইংরেজি ভাষায় Jerry Alan Fodor) (জন্ম ১৯৩৫) একজন মার্কিন দার্শনিক।
জর্জ লেকফ
জর্জ লেকফ (ইংরেজি ভাষায় George P. Lakoff) (জন্ম ১৯৪২) একজন মার্কিন ভাষাবিজ্ঞানী। তিনি ইউনিভার্সিটি অফ ক্যালিফোর্নিয়া অ্যাট বার্ক্‌লি-র বোধন ভাষাবিজ্ঞানের অধ্যাপক। এখানে তিনি ১৯৭২ সাল থেকে শিক্ষকতা করে আসছেন। তাঁর কিছু গবেষণা প্রথাগত ভাষাবিজ্ঞানের আওতায় পড়লেও (যেমন কোন ভাষিক উপাদান কী পরিবেশে ব্যাকরণগতভাবে যুক্তিযুক্ত পরিগণিত হয়, তার গবেষণা) তিনি মানুষের চিন্তায়, তার রাজনৈতিক আচরণে ও আরও ব্যাপক অর্থে গোটা সমাজেই রূপক-এর (metaphor) কেন্দ্রীয় ভূমিকা সম্পর্কে তাঁর বিভিন্ন তত্ত্বের জন্য বিখ্যাত। গাণিতিক দৃষ্টিকোণ থেকে লেখা "embodied mind" ধারণাটির প্রবর্তন তাঁকে বিশেষ খ্যাতি এনে দিয়েছে। সাম্প্রতিক বছরগুলোতে তিনি তাঁর গবেষণার ফলাফল রাজনৈতিক ক্ষেত্রে প্রয়োগ করেছেন এবং রকরিজ ইন্সটিটিউট নামের একটি প্রগতিবাদী সংগঠন বা থিংক ট্যাংক (think tank) প্রতিষ্ঠা করেছেন।
জন রবার্ট রস
জন রবার্ট রস একজন মার্কিন ভাষাবিজ্ঞানী।
রে জ্যাকেন্ডফ
রে জ্যাকেন্ডফ (জন্ম ১৯৪৫) একজন মার্কিন ভাষাবিজ্ঞানী।
কার্ল পোলার্ড
কার্ল জেসে পোলার্ড (জন্মঃ ২৮ জুন, ১৯৪৭) একজন মার্কিন ভাষাবিজ্ঞানী। তিনি ওহিও স্টেট ইউনিভার্সিটি-এর ভাষাবিজ্ঞান বিভাগের একজন অধ্যাপক। তিনি হেড গ্রামার ও হাইয়ার গ্রামার-এর উদ্ভাবক, এছাড়াও এইচপিএসজি-এর সহ-উদ্ভাবক। পোলার্ড স্ট্যানফোর্ড থেকে পিএইচডি ডিগ্রীধারী।
পাণিনি
পাণিনি ছিলেন একজন প্রাচীন ভারতীয় লৌহযুগের সংস্কৃত ব্যাকরণবিদ । তিনি খ্রিষ্টপূর্ব চতুর্থ শতাব্দীতে গান্ধার রাজ্যের পুষ্কলাবতী নগরীতে বিদ্যমান ছিলেন ।
যতদূর জানা গেছে পাণিনি বর্তমান পাকিস্তানের রাওয়ালপিন্ডি অঞ্চলের (প্রাচীন ভারতবর্ষের অন্তর্গত) আটকের নিকট শালাতুর গ্রামে জন্মগ্রহণ করেছিলেন । তিনি দাক্ষীর পুত্র । পাণিনির যুগ বা কাল নিয়ে কোনো নিশ্চিত তথ্য পাওয়া যায় নি । ড. আহমদ শরীফের মতে তিনি খ্রিষ্টপূর্ব ৭ম শতকে বর্তমান ছিলেন । পাশ্চাত্যের গো সু স্টুকারের মতে তাঁর কাল ছিল খ্রিষ্টপূর্ব ৮ম শতাব্দী । জার্মান পণ্ডিত ম্যাক্সমুলার এবং অয়েবার মনে করেন পাণিনির সময়কাল খ্রিষ্টপূর্ব ৪র্থ শতাব্দী । কথাসরিৎসাগর অনুসারে পাণিনি বর্ষ নামক আচার্যের নিকট থেকে ব্যাকরণ শিক্ষা গ্রহণ করেন । ইন্দ্রদত্ত এবং ব্যাড়ী ছিলেন তাঁর সামসময়িক সহপাঠী ।
তিনি তাঁর "অষ্টাধ্যায়ী" নামক সংস্কৃত ব্যাকরণ গ্রন্থের জন্য বিখ্যাত । এই গ্রন্থে তিনি সংস্কৃত রূপমূলতত্ত্বের ৩,৯৫৯টি নিয়ম অন্তর্ভুক্ত করেন । এই গ্রন্থটি বৈদিক ধর্মের প্রামাণ্য সহায়ক গ্রন্থ বেদাঙ্গের ব্যাকরণ শাখার মূল গ্রন্থ । এই গ্রন্থের অধ্যায় সংখ্যা ৮ এবং সূত্রসংখ্যা ৩৮৬৩টি । গ্রন্থটি অাট অধ্যায়ে বিভক্ত ব'লে এর নাম অষ্টাধ্যায়ী । প্রতি অধ্যায়ে চারটি পাদ বা পর্ব আছে । এই গ্রন্থে সন্ধি , সুবন্ত , কৃদন্ত , উণাদি , আখ্যাত , নিপাত , উপসংখ্যান , স্বরবিধি , শিক্ষা , তদ্ধিত প্রভৃতি ব্যাকরণিক বিষয় স্থান পেয়েছে ।
"অষ্টাধ্যায়ী" সংস্কৃত ভাষার প্রাচীনতম ব্যাকরণগুলির অন্যতম । যদিও পাণিনি "উনাদিসূত্র", "ধাতুপাঠ", "গণপাঠ" প্রভৃতি তাঁর পূর্বসূরিদের কয়েকটি ব্যাকরণগ্রন্থের নাম উল্লেখ করেছেন । পাণিনির ব্যাকরণ বর্ণনামূলক ভাষাবিজ্ঞান ও সৃষ্টিশীল ভাষাবিজ্ঞানের প্রাচীনতম গ্রন্থ । "নিরুক্ত" , "নিঘণ্টু" ও "প্রাতিশাখ্য" গ্রন্থগুলির সঙ্গে পাণিনির ব্যাকরণ ভাষাবিজ্ঞানের ইতিহাসের সূচনা ঘটায় ।
পাণিনির জ্ঞানগর্ভ ও বিজ্ঞানসম্মত ব্যাকরণ তত্ত্ব বৈদিক সংস্কৃতের অন্তকাল ও ধ্রুপদি সংস্কৃতের সূচনাকালের সন্ধিক্ষণ রূপে পরিগণিত হয় ।
আর্নল্ড জুইকি
আর্নল্ড জুইকি () একজন মার্কিন ভাষাবিজ্ঞানী।
যিনি স্ট্যানফোর্ড বিশ্ববিদ্যালয়ের ভাষাবিজ্ঞানের অতিথি প্রফেসর এবং ওহিও স্টেট ইউনিভার্সিটির ভাষাবিজ্ঞানের এমেরিটাস প্রফেসর।
সাংস্কৃতায়ন
সাংস্কৃতায়ন (বা সংস্কৃতিকরণ, ইংলিশে, Acculturation) হলো একটি আর্থ-সামাজিক এবং সাংস্কৃতিক পরিবর্তন প্রক্রিয়া, যাতে কোন সমাজ বা সংস্কৃতি অন্য সমাজের মধ্যে পরিবর্তন সূচিত করে। ঊনবিংশ শতাব্দীর শেষ দিকে আমেরিকাতে এ প্রত্যয়টি বেশ জনপ্রিয়তা লাভ করে।
সাধারণত উন্নত মানের সংস্কৃতি নিম্নমানের সংস্কৃতিকে তিনভাবে প্রভাবিত করে:
এ প্রক্রিয়ার ফলে সাংস্কৃতিক সংঘাতও ঘটে। যোগাযোগ ব্যবস্থার উন্নতি এবং ক্রমবর্ধমান আর্থ-সামাজিক প্রয়োজনের ফলে বিভিন্ন দেশ ও জাতি একে অপরের সংস্পর্শে আসছে, এবং একে অপরের সংস্কৃতি তথা সমাজ ও জীবন দর্শন দ্বারা প্রভাবিত হচ্ছে। ফলে সাংস্কৃতায়ন প্রক্রিয়ার প্রভাব বর্তমানে সহজে লক্ষণীয়।
আধুনিকীকরণ
আধুনিকীকরণ-কে সে-সব সামাজিক, অর্থনৈতিক, রাজনৈতিক ও সাংস্কৃতিক প্রক্রিয়া ও সম্পর্কের একটি সেট হিসেবে ধরা যেতে পারে, যেগুলো আধুনিক জীবন সম্পর্কে ইউরোপীয় ধ্যানধারণার ওপর ভিত্তি করে ১৭ শতক থেকে গড়ে উঠেছে।
১৯শ শতাব্দীর শেষের দিকে সমাজবিজ্ঞানের তত্ত্ব, সামাজিক ডারউইনবাদ-এ মানব সমাজের বিবর্তনের নিয়মাবলী বিবৃত হয়েছে। বর্তমান আধুনিকীকরণ তত্ত্ব মূলত জার্মান সমাজবিজ্ঞানী মাক্স ভেবার (১৮৬৪-১৯২০) এর প্রাসঙ্গিতকতা ও অসঙ্গতার ভূমিকা ধারণার সাথে সাথে বিকাশ লাভ করে। ভেবারের ধারণা আধুনিকীকরণের মূল রচনা করে এবং এই ধারণাকে জনপ্রিয় করে তুলেন হার্ভার্ডের সমাজবিজ্ঞানী থেলকট পার্সনস (১৯০২-১৯৭৯), যিনি ওয়েবারের কাজকে ১৯৩০ এর দশকে ইংরেজিতে অনুবাদ করেন এবং তার ব্যাখ্যা প্রদান করেন।
নতুন প্রযুক্তি সামাজিক পরিবর্তনের অন্যতম কারণ। আধুনিকীকরণের পর থেকে সামাজিক পরিবর্তনে কৃষিভিত্তিক সমাজ থেকে শিল্পায়নে অগ্রসর হয়েছে। ফলে প্রযুক্তিগত দিকে নজর দেওয়া জরুরী হয়ে পড়ে। নতুন প্রযুক্তি সমাজ পরিবর্তন করে না। বরং প্রযুক্তিগত কারণে সামাজিক পরিবর্তন হয়।
লক্ষ্মণসেন
লক্ষ্মণ সেন মধ্যযুগীয় বাংলার সেন রাজবংশের চতুর্থ রাজা। তিনি ১১৭৮ হতে ১২০৬ খ্রীষ্টাব্দ পর্যন্ত শাসন করেন। তাঁর পূর্বসূরী ছিলেন তাঁর পিতা বল্লাল সেন। লক্ষ্মন সেন তাঁর রাজত্বকে কামরূপ (বর্তমানে অসম), কলিঙ্গ (বর্তমান উড়িষ্যা), এবং কাশী পর্যন্ত বিস্তৃত করেন। ১২০৬ খ্রীষ্টাব্দে দিল্লী সালতানাতের তুর্কী সেনা ইখতিয়ার উদ্দিন মুহম্মদ বখতিয়ার খলজীর বাহিনীর হাতে গৌড়ের পতন হয়। লক্ষণ সেন পূর্ব বঙ্গের বিক্রমপুরে পালিয়ে যান এবং পূর্ব বঙ্গে রাজত্ব করতে থাকেন। সাহিত্যেকর্মে তার উৎসাহ ছিল। তিনি তার বাবা বল্লাল সেনের অসম্পূর্ণ গ্রন্থ ‘অদ্ভুত সাগর’ সমাপ্ত করেন।
চেঙ্গিজ খান
চেঙ্গিজ খান (মঙ্গোলীয়: আ-ধ্ব-ব: [], ), (১১৬২–আগস্ট ১৮, ১২২৭) প্রধান মঙ্গোল রাজনৈতিক ও সামরিক নেতা বা মহান খান, ইতিহাসেও তিনি অন্যতম বিখ্যাত সেনাধ্যক্ষ ও সেনাপতি। জন্মসূত্রে তার নাম ছিল তেমুজিন (মঙ্গোলীয়: Тэмүжин )। তিনি মঙ্গোল গোষ্ঠীগুলোকে একত্রিত করে মঙ্গোল সাম্রাজ্যের (Екэ Монгол Улус; ১২০৬ - ১৩৬৮) গোড়াপত্তন করেন। নিকট ইতিহাসে এটিই ছিল পৃথিবীর সর্ববৃহৎ সম্রাজ্য। তিনি মঙ্গোলিয়ার বোরজিগিন বংশে জন্ম নিয়েছিলেন। এক সাধারণ গোত্রপতি থেকে নিজ নেতৃত্বগুণে বিশাল সেনাবাহিনী তৈরি করেন।যদিও বিশ্বের কিছু অঞ্চলে চেঙ্গিজ খান অতি নির্মম ও রক্তপিপাসু বিজেতা হিসেবে চিহ্নিত তথাপি মঙ্গোলিয়ায় তিনি বিশিষ্ট ব্যক্তি হিসেবে সম্মানিত ও সকলের ভালোবাসার পাত্র। তাকে মঙ্গোল জাতির পিতা বলা হয়ে থাকে। একজন খান হিসেবে অধিষ্ঠিত হওয়ার পূর্বে চেঙ্গিজ পূর্ব ও মধ্য এশিয়ার অনেকগুলো যাযাবর জাতিগোষ্ঠীকে একটি সাধারণ সামাজিক পরিচয়ের অধীনে একত্রিত করেন। এই সামাজিক পরিচয়টি ছিল মঙ্গোল।
১১৫০ থেকে ১১৬০ সনের মধ্যে কোন এক সময়ে চেঙ্গিজ খান জন্মগ্রহণ করেন। বাল্যকাল কাটান ঘোড়া চালনা শিখে। মাত্র ছয় বছর বয়সে নিজ গোত্রের সাথে শিকার অভিযানে যোগ দেয়ার অনুমতি পান। নয় বছর বয়সে তার বাবাকে বিষ প্রয়োগে হত্যা করা হয় এবং তাদের পুরো পরিবারকে ঘরছাড়া করা হয়। মা'র কাছ থেকে পাওয়া শিক্ষায় তিনি পরিবারের কর্তার ভূমিকা পালন শুরু করেন। অন্যকে রক্ষা করার বিদ্যা তখনই তার রপ্ত হয় যা পরবর্তীতে কাজে লেগেছিল।
৪০- ৫০ বছর বয়সের সময় তিনি মঙ্গোল জাতির পত্তন ঘটানোর পর বিশ্বজয়ে বের হন। প্রথমেই জিন রাজবংশকে পরাজিত করেন। চীন থেকেই তিনি যুদ্ধবিদ্যা কূটনীতির মৌলিক কিছু শিক্ষা লাভ করেন। পালাক্রমে দখল করেন পশ্চিম জিয়া, উত্তর চীনের জিন রাজবংশ, পারস্যের খোয়ারিজমীয় সম্রাজ্য এবং ইউরেশিয়ার কিছু অংশ। মঙ্গোল সাম্রাজ্য অধিকৃত স্থানগুলো হল আধুনিক: গণচীন, মঙ্গোলিয়া, রাশিয়া, আজারবাইজান, আর্মেনিয়া, জর্জিয়া, ইরাক, ইরান, তুরস্ক, কাজাখস্তান, কিরগিজিস্তান, উজবেকিস্তান, পাকিস্তান, তাজিকিস্তান, আফগানিস্তান, তুর্কমেনিস্তান, মলদোভা, দক্ষিণ কোরিয়া, উত্তর কোরিয়া এবং কুয়েত। চেঙ্গিজ খান ১২২৭ সালে মারা যাওয়ার পর তার পুত্র ও পৌত্রগণ প্রায় ১৫০ বছর ধরে মঙ্গোল সম্রাজ্যে রাজত্ব করেছিল।
খান জাহান আলী
হযরত খানজাহান আলি (র.) (জন্ম ১৩৬৯ - মৃত্যু অক্টোবর ২৫, ১৪৫৯) ছিলেন একজন মুসলিম ধর্ম প্রচারক এবং বাংলাদেশের বাগেরহাটের স্থানীয় শাসক। তাঁর অন্যান্য নামের মধ্যে রয়েছে উলুঘ খান, খান-ই-আজম ইত্যাদি। 
হযরত উলুঘ খানজাহান আলি (র.) ১৩৬৯ খ্রিষ্টাব্দে দিল্লিতে এক সম্ভ্রান্ত পরিবারে জন্মগ্রহণ করেন। তাঁর পিতার নাম আকবর খাঁ এবং মাতার নাম আম্বিয়া বিবি ( সূত্র দরকার)। ধারণা করা হয় যে তার পূর্বপুরুষগণ তুরস্কের অধিবাসী ছিলেন। খানজাহান আলির প্রাথমিক শিক্ষা তার পিতার কাছে শুরু হলেও তিনি তার মাধ্যমিক শিক্ষা গ্রহণ করেন দিল্লিস্থ বিখ্যাত ওয়ালি এ কামিল পির শাহ নেয়ামত উল্লাহর কাছে। তিনি কুরআন, হাদিস, সুন্নাহ ও ফিকহ শাস্ত্রের উপর গভীর জ্ঞানার্জন করেন।
খানজাহান আলি ১৩৮৯ খ্রিষ্টাব্দে সেনা বাহিনীতে সেনাপতির পদে কর্ম জীবন আরম্ভ করেন। অতি অল্প সময়ের মধ্যেই প্রধান সেনাপতি পদে উন্নীত হন। ১৩৯৪ এ মাত্র ২৬/২৭ বছর বয়সে তিনি জৈনপুর প্রদেশের জাবিতান (গভর্নর) পদে যোগ দেন। পরবর্তীতে সুলতান খানজাহানের নেতৃত্বে ৬০,০০০ সুশিক্ষিত অগ্রবর্তী সেনাদল সহ আরও দুই লক্ষ সৈন্য নিয়ে বাংলা আক্রমণ করলে রাজা গণেশ দিনাজপুরের ভাতুরিয়াতে আশ্রয় নেন (সূত্র প্রয়োজন)। ১৪১৮ খ্রিষ্টাব্দে খানজাহান যশোরের বারবাজারে অবস্থান নেন এবং বাংলার দক্ষিণ পশ্চিম অংশে ইসলাম ধর্ম প্রচার ও প্রসার আরম্ভ করেন।
খানজাহানের প্রথম স্ত্রীর নাম সোনা বিবি। কথিত আছে সোনা বিবি ছিলেন খানজাহানের পির নুর-কুতুবুল আলমের একমাত্র কন্যা। খানজাহানের দ্বিতীয় স্ত্রী রূপা বিবি ওরফে বিবি বেগনি ধর্মান্তরিত মুসলমান ছিলেন। খানজাহান আলি তাঁর দুই স্ত্রীর নাম অনুসারে সোনা মসজিদ এবং বিবি বেগনি মসজিদ নামে মসজিদ নির্মাণ করেন।
হযরত খানজাহান আলি (র.) অক্টোবর ২৫, ১৪৫৯ তারিখে (মাজারশরিফের শিলালিপি অনুযায়ী ৮৬৩ হিজরি ২৬শে জিলহাজ) ষাট গম্বুজ মসজিদের দরবার গৃহে এশার নামাজ রত অবস্থায় ৯০ বছর বয়সে মৃত্যুবরণ করেন।
প্রতি বছর চৈত্র মাসের পূর্ণিমার সময় খান জাহান আলির মাজারে ওরস অনুষ্ঠিত হয় এবং লক্ষাধিক লোক তাতে সমবেত হয়। বর্তমানে মোড়ল বংশ তারই সবচেয়ে নিকটবর্তী বংশধর হিসেবে খুলনা ,রামপালসহ বিভিন্ন দেশ বিদেশ এ বসবাস করছে।
ইমহোটেপ
ইমহোটেপ (; ইসহোটেপ নামের অর্থ হল, ”যে শান্তি নিয়ে এসেছেন বা শান্তিতে এসছেন।” মিশরের জোসেরের পিরামিডের স্থপতি। পরবর্তীকালে প্রাচীন মিশরে ইমহোটেপ দেবতার স্থান লাভ করেন। তিনি মিশরের শাসক ফারাওদের চ্যান্সেলর হিসাবে নিয়োজিত ছিলেন। তিনি সূর্য দেবতা রা এর মন্দিরের প্রধান পুরহিত ছিলেন। তাকে ইতিহাসের প্রচীনতম স্থপতি, প্রকৌশলী ও চিকিৎসক হিসাবে বিবেচনা করা হয়। Hesy-Ra এবং Merit-Ptah নামে আরো দুইজন চিকিৎসক কাছাকাছি সময়ে বর্তমান ছিলেন। তার পূর্ণ খেতাবের তালিকাটি হল,
প্রাচীন মিশরে রাজপরিবারের বাইরে সাধারণ মানুষদের মধ্য থেকে যে অল্পকয়েকজনকে মৃত্যুর পর বিশেষ মর্য়াদা দেয়া হয়েছিল, তিনি তাদের অন্যতম ছিলেন। ইমহোটেপের নিজের নির্মিত সমাধিটি অত্যন্ত গোপন রাখা হয়েছিল এবং এখন অবধি তা আকিষ্কার করা সম্ভব হয়নি। অধিকাংশের মতে তার সমাধি সাক্কারার কোথাও লুক্কায়িত আছে।
গরুড়
গরুড় (সংস্কৃত: गरुड) বা গরুৎমান হিন্দু ও বৌদ্ধ পুরাণে উল্লিখিত একটি বৃহদাকার পৌরাণিক পাখি বা পক্ষীতুল্য জীব। হিন্দু পুরাণ অনুযায়ী, গরুড় বিষ্ণুর বাহন। তিনি ঋষি কশ্যপ ও বিনতার পুত্র; তাঁর ভাই অরুণ সূর্যের বাহন। গরুড় শব্দের অর্থ "বাক্যের ডানা"। তিনি বৈদিক জ্ঞানের প্রতীক। গরুড় কখনো মুক্তডানা ঈগলের মত, কখনো ঈগলমানবের মত বর্ণনা করা হয়েছে। গরুড় সাপদের শত্রু।
মহাভারতের আদিপর্ব অনুযায়ী গরুড়ের মাতা বিনতা নিজের সতিন সর্পমাতা কদ্রুর নিকট পণে পরাজিত হয়ে কদ্রুর দাসীতে পরিণত হন। গরুড় কদ্রুর নিকট মাতার দাস্যমুক্তির জন্য বললে, কদ্রু তাঁকে বলেন যে, যদি সে অমৃত নিয়ে আসতে পারে তাহলে বিনতাকে মুক্ত করে দেবেন। মাতার মুক্তির জন্য গরুড় অমৃত আনতে স্বর্গে চলে যায়। স্বর্গের সকল দেবতা চেষ্টা করেও গরুড়কে নিবৃত্ত করতে বিফল হন। দেবরাজ ইন্দ্র নিজের বজ্র প্রয়োগ করলে, তাও ব্যর্থ হয়। এভাবে সকল দেবতাকে পরাস্ত করে গরুড় অমৃত হরণ করে নিয়ে আসেন এবং মাতাকে মুক্ত করেন।
গরুড় অমৃত আহরণে সক্ষম হলেও অমৃতে তাঁর কোন লোভ ছিল না। অমৃত তিনি নিজের হাতে বহন করে নিয়ে আসলেও একবিন্দু অমৃত পান করেন নি। গরুড়ের এই চরিত্রে খুশি হয়ে বিষ্ণু তাঁকে বর দিতে ইচ্ছা করেন। তখন গরুড় অমৃতপান ব্যতীত অমরত্বলাভ এবং সর্বদা বিষ্ণুর উপরে থাকার বর প্রার্থনা করেন। বিষ্ণু তা স্বীকার করেন এবং গরুড়কে নিজের উপরে স্থান দিতে তিনি নিজের ধ্বজায় গরুড়কে স্থান দেন। এরপর গরুড় নিজেই বিষ্ণুকে বর দিতে ইচ্ছা করেন। বিষ্ণু বর হিসেবে গরুড়কে তাঁর বাহন হতে বলেন এবং গরুড়ও তা মেনে নেন।
গরুড় ঈগল মণ্ডল নামক তারামণ্ডলের হিন্দু নাম। ব্রাহমিনি কাইট পাখিটিকে গরুড়ের সমসাময়িক রূপ মনে করা হয়।
রা
রা ("Ré", রে উচ্চারণ করাও হয়, মিশরীয় *"ri:ʕu") প্রাচীন মিশরীয় সূর্য দেবতা। তিনি হোরাস নামেও পরিচিত। পঞ্চম রাজবংশ দ্বারা সে প্রাচীন মিশরীয় ধর্মের একটি প্রধান দেবতাতে পরিণত হয়, মূলত মধ্য-দিবসের সূর্যের সঙ্গে সনাক্ত করা হতো।
মিশরীয় পঞ্চম রাজবংশের সময় রা'কে গুরুত্বপূর্ন দেবতারূপে গন্য করা হত বিশেষত বিকেলের সূর্য্যের সাথে। পরবর্তী রাজবংশীয় সময়ে রা'কে হোরাসের সাথে মিলিয়ে ফেলা হয় যাকে রা-হোরাখটি (যার মানে হল রা যে হল দুই দিগন্তের হোরাস)। বিশ্বাস করা হত তিনি সৃষ্ট সমগ্র বিশ্বকে শাসন করেন: আকাশ, পৃথিবী এবং পাতাল। তাকে বাজপাখির সাথে চিহ্নিত করা হয়, অনেক ছবিতেই তাকে বাজপাখির মাথারূপি হিসেবে দেখা গেছে। এই ছবিগুলো হোরাসের ছবির থেকে আলাদা কেননা এগুলোতে রা'র মাথার উপর সূর্য্য রয়েছে।
মিশরীয়দের কাছে সূর্য্য হল আলো, উষ্ণতা এবং বৃদ্ধির প্রতিক। এর ফলে সূর্য দেবতা রা'য়ের গুরুত্ব বেশি ছিল যেহেতু সূর্য্যই সৃষ্টি হওয়া সব কিছু শাসন করে। সূর্য্যের চাকতিকে রা'র শরীর বা চোখ হিসেবে দেখা হত। রা শু এবং টেফনাটতের পিতা যাদের তিনি নিজ তেজে জন্ম দিয়েছেন। শু হল বাতাসের দেবতা এবং টেফনাট হল বৃষ্টির দেবী। শেখমেত রায়ের চোখ এবং তাকে রায়ের চোখের আগুন থেকে বানানো হয়। শেখমেত হল হিংস্র সিংহী যাকে রায়ের সাথে যারা বেইমানি করেছে তাদের শাস্তির জন্য পাঠানো হয়। কিন্তু পরে তিনিই অনেক শান্ত দেবী হয়ে ওঠেন যাকে হাথর নামে চেনা যায়।
জব চার্নক
জব চার্নক (১৬৩০ -১০ জানুয়ারি, ১৬৯৩) ১৭শ শতকের একজন ইংরেজ ব্যবসায়ী। কোম্পানির কাসিমবাজার কারখানায় জব চার্নক ১৬৫৮ খ্রিস্টাব্দে একজন নিম্নপদস্থ ব্যবসায়ী হিসেবে ইস্ট ইন্ডিয়া কোম্পানি তে যোগদান করেন। যখন ১৬৮৬-৯০ খ্রিস্টাব্দের ইঙ্গ-মুগল যুদ্ধ শুরু হয় তখন তিনি কোম্পানির হুগলি বসতির প্রধান ছিলেন। বাংলা রণাঙ্গনে পরাজিত হলে শীঘ্র ইংরেজদের তাড়িয়ে দেওয়া হয় এবং তারা ব্যবসায়ে পাততাড়ি গুটাতে বাধ্য হয়ে মাদ্রাজে সরে যায়। কিন্তু যুদ্ধ শেষ হলে শায়েস্তা খান এর উত্তরাধিকারী সুবাহদার ইবরাহিম খান বাংলায় ব্যবসায়-বাণিজ্য পুনরায় শুরু করতে তাদের ডেকে পাঠান। দুটি প্রধান বিষয়ে ঐকমত্যে পৌঁছতে জব চার্নক সুবাহদারের সঙ্গে আলাপ-আলোচনা করেন। একটি ছিল ইংরেজদের বসতি হুগলি থেকে সুতানটিতে স্থানান্তরের প্রস্তাবে সরকারকে অবশ্যই রাজি হতে হবে। দ্বিতীয়ত, বার্ষিক পূর্বনির্দিষ্ট ৩০০০ টাকা কর পরিশোধের বিনিময়ে কোম্পানিকে বাংলায় শুল্কমুক্ত বাণিজ্যের অনুমতি প্রদানকারী একটি ফরমানের দ্বারা সুবাহদার তাদেরকে আনুকূল্য করবেন। সুবাহদার ইবরাহিম খান তাদের উত্থাপিত উভয় পরিকল্পনা মেনে নিতে সম্মত হন। এভাবে উপসাগরীয় পরিষদের প্রধান হিসেবে জব চার্নক ১৬৯০ খ্রিস্টাব্দের ২৪ আগস্ট তারিখে হুগলি নদীর তীরে অবস্থিত জলাভূমি বেষ্টিত সুতানটির নির্বাচিত জমিতে ইস্ট ইন্ডিয়া কোম্পানির কুঠি স্হাপন করেন । তাঁর মৃত্যুর পর তাঁর জামাতা ক্যাপ্টেন চার্লস আয়ারকে সাবর্ণ রায়চৌধুরী পরিবার ১৬৯৮ সালের ১১ই নভেম্বর কলকাতা - সুতানুটি - গোবিন্দপুর গ্রাম তিনটির প্রজাস্বত্ব ১৩০০ টাকায় একটি দলিলের দ্বারা দান করেন । সাবর্ণ রায়চৌধুরী পরিবার এতদঞ্চলের জায়গিরদার ছিলেন । দলিলটি সই হয় সাবর্ণ রায়চৌধুরী পরিবারের আটচালা বাড়িতে যা আজও পর্যটকদের কাছে দর্শনীয় ।
চার্নক স্থানীয় একটি নিম্নবর্গীয় মেয়েকে বিয়ে করেন, যাকে তিনি পুনঃনামকরণ করেন মারিয়া। ইংরাজদের রচিত কাহিনী অনুযায়ী, চার্নক তাকে সতীদাহের চিতা থেকে উদ্ধার করে বিয়ে করেন। মারিয়ার গর্ভে তাঁর চারটি কন্যার জন্ম হয়; বাংলায় বসবাসরত ইউরোপীয় ব্যবসায়ীদের সঙ্গে তাদের বিয়ে হয়। চার্নক ১৬৯৩ খ্রিস্টাব্দের ১০ জানুয়ারি কলকাতায় ইহলোক ত্যাগ করেন। তাকে সেন্ট জন দিসিসন্স চার্চে সমাধীত করা হয়।
জব চার্নককে ঔপনিবেশিক ইতিহাসকারগণ কলকাতার প্রতিষ্ঠাতারূপে প্রচার করে থাকেন । কিন্তু তিনি নন, তাঁর জামাতাকে কলকাতা - সুতানুটি - গোবিন্দপুরের প্রজাস্বত্ব সাবর্ণ রায়চৌধুরী পরিবার দিয়েছিলেন । ইতিহাসকে বিকৃত করে জব চার্নককে কলকাতার জনক বলা হতো । । ২০০৩ সালে কলকাতা উচ্চন্যায়ালয় এক ঐতিহাসিক আদেশে এই তথ্য ভুল ঘোষণা করেন।
লুকিনো ভিস্‌কন্তি
লুকিনো ভিসকন্তি (নভেম্বর ২, ১৯০৬ - মার্চ ১৭, ১৯৭৬) একজন ইতালীয় চলচ্চিত্রকার।
জীবমণ্ডল
জীবমণ্ডল () হচ্ছে পৃথিবীর সমগ্র ইকোসিস্টেমগুলির যোগফল। এটিকে বলা যেতে পারে পৃথিবীর জীবনের এলাকা, একটি সংযুক্ত প্রক্রিয়া (পৃথিবীর অভ্যন্তরের সৌর এবং মহাবৈশ্বিক রেডিয়েশন এবং তাপ থেকে বিযুক্ত) এবং বৃহত্তরভাবে স্বনিয়ন্ত্রিত। অন্য কথায় পৃথিবীর বাইরের স্তরে অবস্থিত বায়ু, ভূমি, পানি ও জীবিত বস্তুসমূহের সমষ্টিকে জীবমণ্ডল বোঝায়।জীবনের অস্তিত্বের সঙ্গেই জীবমণ্ডলের সম্পর্ক। জীবমণ্ডলের বিস্তৃতি ওপর-নিচে ২০ কিলোমিটারের মতো ধরা হলেও মূলত অধিকাংশ জীবনের অস্তিত্ব দেখা যায় হিমালয় শীর্ষের উচ্চতা থেকে ৫০০ মিটার নিচের সামুদ্রিক গভীরতার মধ্যেই।
নিরক্ষরেখা
নিরক্ষরেখা বলতে কোন গ্রহের মেরুগুলো থেকে সমান দূরে অবস্থিত গ্রহপৃষ্ঠ প্রদক্ষিণকারী একটি কাল্পনিক বৃত্তকে বোঝায়। সহজ ভাষায় এটি একটি কাল্পনিক রেখা যা পৃথিবীর মাঝ বরাবর এবং উত্তর মেরু এবং দক্ষিণ মেরু থেকে দুরত্বে কল্পনা করা হয় এবং যা পৃথিবীকে দক্ষিণ গোলার্ধ এবং উত্তর গোলার্ধে ভাগ করে।এই রেখাটির মান ০ ডিগ্রি।
জলমণ্ডল
কোন গ্রহের জলমণ্ডল বলতে ঐ গ্রহের পৃষ্ঠসংলগ্ন অঞ্চল এবং পৃষ্ঠের ওপরে বা নীচে অবস্থিত জলের সামগ্রিক সমষ্টিকে বোঝায়।
অক্ষাংশ
পৃথিবীর কেন্দ্র দিয়ে উত্তর-দক্ষিণে কল্পিত রেখাকে অক্ষরেখা বলে। এ অক্ষরেখার উত্তর-প্রান্ত বিন্দুকে উত্তর মেরু বা সুমেরু এবং দক্ষিণ-প্রান্ত বিন্দুকে দক্ষিণ মেরু বা কুমেরু বলে। দুই মেরু থেকে সমান দূরত্ব পৃথিবীকে পূর্ব-পশ্চিমে বেষ্টন করে যে রেখা কল্পনা করা হয় তাকে বলা হয় নিরক্ষরেখা বা বিষুবরেখা। পৃথিবীর গোলীয় আকৃতির জন্য এ রেখা বৃত্তাকার, তাই এ রেখাকে নিরক্ষবৃত্তও বলা হয়। নিরক্ষরেখা পৃথিবীকে উত্তর ও দক্ষিণে সমান দুই ভাগে ভাগ করেছে। নিরক্ষরেখার উত্তর দিকের পৃথিবীর অর্ধেককে উত্তর গোলার্ধ এবং দক্ষিণ দিকের পৃথিবীর অর্ধেককে দক্ষিণ গোলার্ধ বলা হয়। নিরক্ষরেখার সাহায্যে উত্তর ও দক্ষিণ গোলার্ধের কোনো স্থানের কৌণিক দুরত্ব স্থির করা হয়; নিরক্ষরেখা থেকে পৃথিবীর উত্তর ও দক্ষিণে কোনো স্থানের কৌণিক দুরত্বকে সেই স্থানের অক্ষাংশ বলা হয়।
নিরক্ষরেখার অক্ষাংশ ০° জ্যামিতির কোণের ন্যায় ।অক্ষাংশের পরিমাপের একককে ডিগ্রী বলে। উদাহরণস্বরূপ, ঢাকার অক্ষাংশ ২৩°৪২′০″ উত্তর।
দ্রাঘিমাংশ
দ্রাঘিমাংশ ( বা λ) স্থানাঙ্ক ব্যবস্থার কেন্দ্রে পূর্বে বা পশ্চিমে, ভূপৃষ্ঠের কোন বিন্দু বিষুব রেখার সাথে উল্লম্ব কোন পরিধির (যা উত্তর ও দক্ষিণ মেরুকে ছেদ করেছে) সাথে যে কোণ উৎপন্ন করে তার পরিমাপ। একই দ্রাঘিমাংশের সমস্ত বিন্দুকে নিয়ে যে রেখা পাওয়া যায় তাদের বলে মেরিডিয়ান বা ভূ-মধ্য রেখা। প্রতিটি ভূ-মধ্য রেখা একটি অর্ধবৃত্ত কিন্তু কেউ কারো সমান্তরাল নয়। সংজ্ঞানুসারে প্রতিটি রেখা উত্তর ও দক্ষিণ মেরুতে মিলিত হয়। ঐতিহাসিকভাবে যে ভূ-মধ্য রেখাটি রয়াল অবজারভেটরি, গ্রীনউইচ (যুক্তরাজ্যের লন্ডনের কাছে) এর মধ্যে দিয়ে গেছে সেটিকে শূন্য-দ্রাঘিমাংশ বা প্রামাণ্য ভূ-মধ্য রেখা ধরা হয়। উদাহরণস্বরূপ ঢাকার দ্রাঘিমাংশ ৯০°২২′৩০″ পূর্ব।
উত্তর মেরু
উত্তর মেরু পৃথিবীর সবচেয়ে উত্তরে অবস্থিত বিন্দু (৯০ অক্ষাংশ)। এর অন্য নাম সুমেরু বা ভৌগোলিক উত্তর মেরু। সুমেরুর বিপরীতে পৃথিবীর অপর (দক্ষিণতম) প্রান্তে আছে কুমেরু (দক্ষিণ মেরু)। আরও সুনির্দিষ্টভাবে বলতে গেলে, পৃথিবীর উত্তর গোলার্ধের যে বিন্দুতে এর ঘূর্ণন অক্ষ পৃষ্ঠতলের সাথে মিলিত হয় তাকে উত্তর মেরু বলে। উত্তর চৌম্বক মেরুর সাথে একে মিলিয়ে ফেলা ঠিক হবেনা। উত্তর মেরুতে সকল দিক দক্ষিণ দিকে নির্দেশিত হয়।
দক্ষিণ মেরু যেখানে একটি বিশাল মহাদেশের কেন্দ্রভাগে অবস্থিত, সেখানে উত্তর মেরুর অবস্থান আর্কটিক মহাসাগরের মধ্যভাগে। মহাসাগরের এই অংশের পানি বছরের অধিকাংশ সময়েই সামুদ্রিক বরফে আবৃত থাকে। এ কারণেই উত্তর মেরুতে কোন স্থায়ী স্টেশন স্থাপন সম্ভব নয় যা দক্ষিণ মেরুতে সম্ভব হয়েছে। অবশ্য সোভিয়েত ইউনিয়ন (পরবর্তীতে রাশিয়া) এ অঞ্চলে মনুষ্যবাহী কয়েকটি স্থানান্তরযোগ্য স্টেশন স্থাপন করেছিল। এর কয়েকটি আবার উত্তর মেরু বা এর খুব নিকট দিয়ে অতিক্রম করে যেতে সমর্থ হয়েছে। উত্তর মেরুতে সামুদ্রিক গভীরতা ১৩,৪১০ ফুট (৪০৮৭ মিটার)। এই বিন্দু থেকে নিকটতম স্থানটি হচ্ছে কাফেক্লুবেন দ্বীপ। এই দ্বীপটি গ্রিনল্যান্ডের নিকটতম সমুদ্র উপকূল থেকে ৪৪০ মাইল (৭০০ কিলোমিটার) দূরে অবস্থিত। অবশ্য এই বিন্দুর বেশ নিকটে কিছু পাথুরে তীর-ভূমি রয়েছে।
উত্তর মেরুতে দুইটি মৌসুম--গ্রীষ্মকাল আর শীতকাল। গ্রীষ্মকাল (১৮৭দিন) পুরোটাই দিন আর শীতকাল (১৭৮দিন) পুরোটাই রাত। একারণে উত্তর মেরুতে সুনির্দিষ্ট কোন ঘড়ির সময় নেই এবং পৃথিবীর ন্যায় কোন টাইম জোন নেই। উত্তর মেরুতে কোন জনবসতি নেই। শীতকালে গড় তাপমাত্রা মাইনাস ৩৪ ডিগ্রি সেন্টিগ্রেড এবং গ্রীষ্মকালে গড় তাপমাত্রা ০ ডিগ্রি সেন্টিগ্রেড। এখানকার প্রধান প্রাণী হল মেরুভল্লুক আর বরফের নিচে পানিতে থাকা কিছু মাছ।
এভারেস্ট জয়ের চেয়ে উত্তর মেরু জয়ের ইতিহাস কম রোমাঞ্চকর নয়। কিন্তু কে সর্বপ্রথম উত্তরমেরুতে পা দিয়েছেন তা নিয়ে এখনো বিভ্রান্তি আছে। আমেরিকান অভিযাত্রী ফ্রেডেরিক আলবার্ট কুক তাঁর দুজন সহযাত্রী নিয়ে ২১ এপ্রিল ১৯০৮ সর্বপ্রথম উত্তর মেরুতে পা রাখেন বলে দাবী করেন। কিন্তু কুক এ ব্যাপারে সন্তোষজনক প্রমাণ দেখাতে পারেননি বলে তাঁকে স্বীকৃত দেয়া হয়নি।
তবে উত্তর মেরু জয়ের কৃতিত্ব যাকে দেয়া হয় তিনি হলেন আমেরিকান নেভী ইঞ্জিনিয়ার রবার্ট পিয়েরি। পিয়েরি দাবী করেন তিনি ১৯০৯ সালের ৬ এপ্রিল সর্বপ্রথম উত্তরমেরুতে পা রাখেন। যদিও তাঁর দাবীও বিতর্কিত। কারণ তাঁর যাত্রাপথের প্রাথমিক পর্যায়ে ৫ জন সহযাত্রী থাকলেও চূড়ান্ত পর্যায়ে তাঁর সাথে কেউ ছিলনা এবং তিনি যে রুট, সময় ও গতিতে উত্তরমেরু পৌঁছার কথা বলেন তা তার প্রাথমিক সহযাত্রীর বক্তব্যের সাথে মেলেনা।
এভাবে ১৯৮৯ পর্যন্ত রবার্ট পিয়েরিকেই সর্বপ্রথম উত্তরমেরু জয়ী ধরা হয়। কিন্তু ওই সালেই ব্রিটিশ অভিযাত্রী ওয়ালি হার্বার্ট চুলচেরা বিশ্লেষণ করে ঘোষণা করেন যে পিয়েরি আর তার দলবল আসলে ভুল তথ্য দিয়েছেন এবং তারা প্রকৃতপক্ষে উত্তরমেরু পৌছাননি।
এরপর ২০০৫ সালে পিয়েরিকে উদ্ধারের জন্য এগিয়ে আসেন এবার আরেক ব্রিটিশ অভিযাত্রী টম এভারি। তিনি পিয়েরির বর্ণনা অণুযায়ী রুটে কুকুরবাহী স্লেজে চড়ে যাত্রা শুরু করেন এবং ৩৬দিন ২২ ঘন্টা পর তিনি উত্তর মেরু পৌছান। এই সময় পিয়েরির বর্ণনাকৃত সময় অপেক্ষা ৫ ঘন্টা কম। কাজেই এভারি ঘোষণা করেন যে রবার্ট পিয়েরি আধুনিক দিক-নির্দেশনা যন্ত্র ছাড়াই প্রকৃত উত্তরমেরুতে না পৌছাতে পারলেও এর সবচে কাছাঁকাছি গিয়েছিলেন এবং তিনিই প্রথম উত্তর মেরু জয়ী।
দক্ষিণ মেরু
পৃথিবীর দক্ষিণ ভাগে অবস্থিত যে স্থানে পৃথিবীর আহ্নিক গতির অক্ষ ভূপৃষ্ঠকে ছেদ করে, সেই স্থান হল পৃথিবীর দক্ষিণ মেরু বা ভৌগোলিক দক্ষিণ মেরু বা কুমেরু। দক্ষিণ মেরু অ্যান্টার্কটিকা মহাদেশে অবস্থিত পৃথিবীর দক্ষিণতম বিন্দু। এই স্থান পৃথিবীর উত্তর প্রান্তে অবস্থিত উত্তর মেরুর ঠিক বিপরীতে অবস্থিত। পৃথিবীর দক্ষিণ মেরুতে মার্কিন যুক্তরাষ্ট্রের স্থায়ী গবেষণাগার আমুন্ডসেন-স্কট দক্ষিণ মেরু কেন্দ্র অবস্থিত।
পৃথিবীর দক্ষিণ গোলার্ধের যে স্থানে পৃথিবীর আহ্নিক গতির অক্ষ ভূপৃষ্ঠকে ছেদ করে, সেই স্থানটি হল পৃথিবীর ভৌগোলিক দক্ষিণ মেরু। এই স্থানের ভৌগোলিক স্থানাঙ্ক ৯০° দক্ষিণ। এই স্থানের দ্রাঘিমা অসংজ্ঞাত হওয়ায় একে ০° ধরে নেওয়া হয়। দক্ষিণ মেরুতে সমস্ত দিক উত্তর দিকে নির্দেশ করে। এই কারণে দক্ষিণ মেরুতে মূল মধ্যরেখার সাপেক্ষে দিক নির্ণয় করা হয়।
পূর্বে দক্ষিণ মেরু পৃথিবীর দক্ষিণ গোলার্ধের সমুদ্রে অবস্থান করলেও মহাদেশীয় প্রবাহের ফলে বর্তমানে অ্যান্টার্কটিকায় অবস্থিত। অ্যান্টার্কটিকার এই স্থানটি সমুদ্রপৃষ্ঠ থেকে ২,৮৩৫ মিটার বা ৯,৩০১ ফুট ওপরে ২,৭০০ মিটার পুরু বরফে ঢাকা মালভূমিতে অবস্থিত। তাই এই স্থানের ভূপৃষ্ঠ সমুদ্রপৃষ্ঠ থেকে মাত্র ১০০ মিটারের মতো উঁচু। এই স্থান থেকে সবচেয়ে নিকটবর্তী সমুদ্র ১৩০০ কিলোমিটার দূরে তিমি উপসাগর। মেরুর বরফ মূল মধ্যরেখার থেকে ৩৭° থেকে ৪০° পশ্চিমের মধ্যে ওয়েডেল সাগরের দিকে বছরে ১০ মিটার করে প্রবাহিত হচ্ছে।
যেহেতু দক্ষিণ মেরুতে সূর্যোদয় ও সূর্যাস্ত বছরে একবার হয় এবং পৃথিবীর সকল দ্রাঘিমা রেখা এই বিন্দুতে এসে মিলিত হয়, সেহেতু দক্ষিণ মেরুকে কোন নির্দিষ্ট সময় অঞ্চলে অন্তর্ভুক্ত করা যায় না। কিন্তু প্রায়োগিক ও প্রাত্যাহিক ব্যবহারের জন্য আমুন্ডসেন-স্কট দক্ষিণ মেরু কেন্দ্র নিউজিল্যান্ড সময়ের সাহায্য নেয়।
মার্চ থেকে সেপ্টেম্বর পর্যন্ত দক্ষিণ মেরুতে সূর্য দেখতে পাওয়া যায় না। শুধুমাত্র মে থেকে জুলাই মাস অব্দি সামান্য গোধূলির আলো পাওয়া যায়। সেপ্টেম্বর থেকে মার্চ অব্দি পুরো গ্রীষ্মকাল সূর্য দিগন্তের ওপরে অবস্থান করে ঘড়ির কাঁটার বিপরীত দিকে ঘোরে বলে মনে হয়। দিগন্তের ওপরে সূর্য থাকলেও আকাশে নিচের দিকেই থাকে, ডিসেম্বর মাসে সর্বোচ্চ ২৩.৫° অব্দি ওপরে ওঠে। অধঃপাতিত সূর্যালোক বরফের দ্বারা প্রতিফলিত হয়ে যায়। সূর্য থেকে প্রাপ্ত উষ্ণতার অভাব ও প্রায় ২,৮০০ মিটার ঊচ্চতার কারণে দক্ষিণ মেরুতে পৃথিবীর অন্যতম শীতলতম আবহাওয়া লক্ষ করা যায়।
দক্ষিণ মেরুতে বছরের মধ্যে ডিসেম্বর ও জানুয়ারি মাসে সব চেয়ে বেশি তাপমাত্রা থাকে [গড় ] মার্চের শেষে সূর্যাস্ত ও সেপ্টেম্বরের শুরুতে সূর্যোদয়ের সময় তাপমাত্রা নেমে হয়। শীতকালে গড় তাপমাত্রা থাকে। ২০১১ খ্রিষ্টাব্দের ২৫শে ডিসেম্বর সর্বকালীন সর্বোচ্চ তাপমাত্রা এবং ১৯৮২ খ্রিষ্টাব্দের ২৩শে জুন সর্বকালীন সর্বনিম্ন পাওয়া যায়।
দক্ষিণ মেরুর আবহাওয়া শুষ্ক। বাতাসের আপেক্ষিক আর্দ্রতা প্রায় শূন্যের কাছাকাছি। বৃষ্টিপাত প্রায় কখনোই হয়না বললেই চলে। কিন্তু প্রচন্ড গতিবেগে প্রবাহিত হাওয়ায় তুষারপাত হয় এবং প্রতি বছর হারে তুষার জমা হয়।
কক্ষপথ (গ্রহ)
কক্ষপথ ইংরেজি Orbit, বলতে কোন একটি বস্তুর কেন্দ্রমুখী বলের প্রভাবে অপর একটি বস্তুর চারদিকে ঘোরার পথকে বোঝায়। পদার্থবিদ্যায় কক্ষপথ বলতে বুঝায় মহাকর্ষীয় বলের ফলে কোন বস্তুর বক্র পরিক্রমন পথ। উদাহরণ স্বরূপ একটি নক্ষত্রকে ঘিরে কোন গ্রহের প্রদক্ষিন। সাধারনত গ্রহের কক্ষপথ হয় উপবৃত্তাকার। কক্ষিয় গতি সম্পর্কিত বলবিদ্যার বর্তমান ধারনাটির ভিত্তি হল আলবার্ট আইনেস্টাইনের সাধারণ আপেক্ষিকতা।
আধুনিক কক্ষপথ বোঝার জন্য যে ভিত্তি সেটি প্রথম জোহানেস কেপলার এর তিনটি সুত্র দ্বারা প্রননয় করা হয়েছিল। প্রথমত, তিনি দেখেন যে আমাদের সৌরজগতের গ্রহগুলোর কক্ষপথ, উপবৃত্তাকার না বৃত্তাকার । এবং সূর্য কক্ষপথের কেন্দ্রে অবস্থিত নয়। দ্বিতীয় সূর্য থেকে কোন গ্রহ পর্যন্ত একটি সরল রেখা কল্পনা করা হয়, তাহলে গ্রহটি চলাকালে কল্পিত রেখাটি সমান সময়ে সমান ক্ষেত্র রচনা করবে। তৃতীয় ছিল প্রতিটি গ্রহের প্রদক্ষিণের কালপর্বের বর্গ উপবৃত্তটির প্রধান অক্ষের ঘনফলের সমানুপাতিক।
জোয়ার-ভাটা
পৃথিবীর বাইরের মহাকর্ষীয় শক্তির (বিশেষ করে চাঁদের) প্রভাবে সমুদ্রপৃষ্ঠের পানি নিয়মিত বিরতিতে ফুলে ওঠাকে জোয়ার ও নেমে যাওয়ার ঘটনাকে ভাঁটা (একত্রে "জোয়ার-ভাটা") বলা হয়। জোয়ার-ভাটার ফলে সমুদ্রে যে তরঙ্গের সৃষ্টি হয়, তাকে জোয়ার তরঙ্গ (tidal waves) বলে। জোয়ারের পানি উপকূলের দিকে অগ্রসর হলে পানি সমতলের যে উত্থান ঘটে, তাকে জোয়ারের পানির সর্বোচ্চ সীমা (high tide water) এবং ভাটার পানি সমুদ্রের দিকে নেমে যাওয়ার সময় পানি সমতলের যে পতন ঘটে, তাকে জোয়ারের পানির সর্বনিম্ন সীমা (low tide water) বলে।
চাঁদ পৃথিবীর একমাত্র উপগ্রহ।এটি পৃথিবীকে একটি নির্দিষ্ট উপ-বৃত্তাকার কক্ষপথে প্রতিনিয়ত প্রদক্ষিণ করে।ফলে পৃথিবী-চন্দ্র সমাহারের অবিরত পরিবর্তন হচ্ছে।জোয়ার-ভাটার সাথে এর সম্পর্ক রয়েছে।আবার মহাকর্ষ শক্তির প্রভাবে চাঁদ ও পৃথিবী একে অপরকে আকর্ষণ করে। পৃথিবীর উপর চাঁদের এই আকর্ষণের প্রভাব দূরত্বের ওপর নির্ভর করে।পৃথিবীর যে পাশ চাঁদের দিকে থাকে সে পাশে চাঁদ থেকে দূরত্ব কম ।